title: 2001 m. gruodžio 3 d. tarybos Sprendimas dėl Papildomo protokolo, kuriuo reguliuojami Europos Bendrijų ir jų valstybių narių ir Kroatijos Respublikos stabilizacijos ir asociacijos susitarimo prekybiniai aspektai, siekiant atsižvelgti į šalių derybų dėl abipusių lengvatų tam tikriems vynams, vynų pavadinimų abipusio pripažinimo, apsaugos ir kontrolės bei spiritinių ir aromatintų gėrimų pavadinimų abipusio pripažinimo, apsaugos ir kontrolės, rezultatus

text:
Svarbus teisinis pranešimas

|

32001D0918

Oficialusis leidinys L 342 , 27/12/2001 p. 0042 - 0044

		tarybos Sprendimas2001 m. gruodžio 3 d.dėl Papildomo protokolo, kuriuo reguliuojami Europos Bendrijų ir jų valstybių narių ir Kroatijos Respublikos stabilizacijos ir asociacijos susitarimo prekybiniai aspektai, siekiant atsižvelgti į šalių derybų dėl abipusių lengvatų tam tikriems vynams, vynų pavadinimų abipusio pripažinimo, apsaugos ir kontrolės bei spiritinių ir aromatintų gėrimų pavadinimų abipusio pripažinimo, apsaugos ir kontrolės, rezultatus(2001/918/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmosios pastraipos pirmuoju sakiniu ir 300 straipsnio 4 dalimi,atsižvelgdama į Komisijos pasiūlymą,kadangi:(1) Europos Bendrijų ir jų valstybių narių ir Kroatijos Respublikos stabilizacijos ir asociacijos susitarimas, toliau – Stabilizacijos ir asociacijos susitarimas, buvo parafuotas 2001 m. gegužės 14 d. ir pasirašytas 2001 m. spalio 29 d. Stabilizacijos ir asociacijos susitarimo 27 straipsnio 4 dalyje numatyta, kad prekybos vynu ir spiritiniais gėrimais tvarka dar turi būti nustatyta.(2) Vadovaudamosi 2000 m. lapkričio 13 d. Tarybos priimtomis direktyvomis Komisija ir Kroatijos Respublika 2001 m. balandžio 20 d. susitarė dėl naujų abipusių prekybos lengvatų tam tikriems vynams ir dėl abipusio vynų ir spiritinių gėrimų pavadinimų pripažinimo, apsaugos ir kontrolės. Kad tai būtų suderinta su bendru stabilizacijos procesu, tų derybų rezultatai turi būti įtraukti į Stabilizacijos ir asociacijos susitarimą kaip Papildomas protokolas.(3) Komisija turi numatyti galimybę priimti įgyvendinimo reglamentus dėl prekybos lengvatų, taikomų tam tikriems vynams, padedama Muitinės kodekso komiteto, įsteigto pagal 1992 m. spalio 12 d. Tarybos reglamento (EEB) Nr. 2913/92 nustatančio Bendrijos muitinės kodeksą [1] 248a straipsnį, nepaisant 1999 m. gegužės 17 d. Tarybos reglamento (EB) Nr. 1493/1999 dėl bendro vyno rinkos organizavimo 62 straipsnio [2]. Komisija iš dalies pakeičia ir techniškai pritaiko įgyvendinimo reglamentus, kurie gali atsirasti kaip naujų lengvatinių susitarimų, protokolų, pasikeitimų raštais ar kitų Europos bendrijos ir Kroatijos Respublikos sudarytų aktų rezultatas arba kurie būtini laikantis Kombinuotosios nomenklatūros ir TARIC kodų pakeitimų.(4) Siekdama palengvinti tam tikrų Protokolo nuostatų įgyvendinimą, Komisija turi būti įgaliota Bendrijos vardu patvirtinti spendimus, kuriais iš dalies pakeičiami Susitarimo dėl vynų pavadinimų abipusio pripažinimo, apsaugos ir kontrolės (Protokolo II priedas) ir Susitarimo dėl spiritinių ir aromatintų gėrimų pavadinimų abipusio pripažinimo, apsaugos ir kontrolės (Protokolo III priedas) sąrašai ir protokolai. Priimant šiuos aktus Komisijai turi padėti Vyno vadybos komitetas, įsteigtas pagal Reglamento (EB) Nr. 1493/199974 straipsnį, Spiritinių gėrimų vykdomasis komitetas, įsteigtas pagal 1989 m. gegužės 29 d. Tarybos reglamento (EB) Nr. 1576/89 nustatančio bendrąsias spiritinių gėrimų apibrėžimo, apibūdinimo ir pateikimo taisyklės [3] 13 straipsnį ir Aromatintų vyno gėrimų vykdomasis komitetas, įsteigtas pagal 1991 m. birželio 10 d. Tarybos reglamento (EEB) Nr. 1601/1991 nustatančio bendrąsias aromatintų vynų, aromatintų vyno gėrimų ir aromatintų vyno kokteilių apibrėžimo, aprašymo ir pateikimo taisyklės [4] 12 straipsnį.(5) Šio sprendimo įgyvendinimui būtinos priemonės turi būti priimtos vadovaujantis 1999 m. birželio 28 d. Tarybos sprendimu 1999/468/EB nustatančiu Komisijos naudojimosi jai suteiktais įgyvendinimo įgaliojimais tvarką [5],NUSPRENDĖ:1 straipsnisPapildomas protokolas, kuriuo reguliuojami Europos Bendrijos ir jų valstybių narių ir Kroatijos Respublikos stabilizacijos ir asociacijos susitarimo prekybiniai aspektai, siekiant atsižvelgti į šalių derybų dėl abipusių lengvatų tam tikriems vynams, vynų pavadinimų abipusio pripažinimo, apsaugos ir kontrolės ir spirituotų ir aromatintų gėrimų pavadinimų abipusio pripažinimo, apsaugos ir kontrolės (toliau – Protokolas), patvirtinamas Bendrijos vardu.Protokolo tekstas pridedamas prie šio sprendimo.2 straipsnis1. Tarybos pirmininkas įgaliojamas paskirti asmenį, įgaliotą Bendrijos vardu pasirašyti Protokolą, kad išreikštų Bendrijos sutikimą būti jo susaistytai.2. Tarybos pirmininkas Bendrijos vardu praneša apie patvirtinimą, numatytą Protokolo 3 straipsnyje.3 straipsnisKomisija priima nuostatas dėl Protokolo I priede numatytų tarifų kvotų taikymo tam tikriems vynams ir įgyvendinimo reglamentų dalinius pakeitimus bei techninius pritaikymus, kurie būtini dėl Kombinuotosios nomenklatūros kodų ir TARIC poskyrių pakeitimų arba dėl naujų Bendrijos ir Kroatijos Respublikos susitarimų, protokolų, pasikeitimų raštais ar kitų aktų, šio sprendimo 4 straipsnio 2 dalyje numatyta tvarka, nepažeidžiant Reglamento (EB) Nr. 1493/199962 straipsnio.4 straipsnis1. Komisijai padeda Muitinės kodekso komitetas, įsteigtas pagal Reglamento (EEB) Nr. 2913/92 248a straipsnį.2. Kai daroma nuoroda į šią straipsnio dalį taikomi Sprendimo 1999/468/EB 4 ir 7 straipsniai.Sprendimo 1999/468/EB 4 straipsnio 3 dalyje numatytas laikotarpis yra trys mėnesiai.3. Komitetas priima savo darbo tvarkos taisykles.5 straipsnis1. Bendrijos poziciją dėl Stabilizacijos ir asociacijos komiteto sprendimų, susijusių su Susitarimo dėl abipusio vynų pavadinimų pripažinimo, apsaugos ir kontrolės 4 straipsnio 7 dalyje ir 14 straipsnio 2 dalies a punkte numatytų saugomų pavadinimų sąrašų sudarymo kvalifikuotąja balsų dauguma suformuluoja Taryba, gavusi Komisijos pasiūlymą.2. Nepažeidžiant straipsnio 1 dalies, dėl Susitarimo dėl abipusio vynų pavadinimų pripažinimo, apsaugos ir kontrolės 13 ir 14 straipsnių Komisija sudaro būtinus aktus, iš dalies pakeičiančius Susitarimo sąrašus ir Protokolą šio sprendimo 6 straipsnio 2 dalyje numatyta tvarka. Visais kitais atvejais, kuriuos apima pirmiau pateikti straipsniai, Bendrijos poziciją suformuluoja ir išreiškia Komisija.6 straipsnis1. Komisijai padeda Vyno vadybos komitetas, įsteigtas pagal Reglamento (EB) Nr. 1493/199974 straipsnį.2. Kai daroma nuoroda į šią straipsnio dalį taikomi Sprendimo 1999/468/EB 4 ir 7 straipsniai.Sprendimo 1999/468/EB 4 straipsnio 3 dalyje numatytas laikotarpis yra vienas mėnuo.3. Komitetas priima savo darbo tvarkos taisykles.7 straipsnis1. Bendrijos poziciją dėl Stabilizacijos ir asociacijos komiteto sprendimų, susijusių su Susitarimo dėl abipusio spiritinių ir aromatintų gėrimų pavadinimų pripažinimo, apsaugos ir kontrolės 4 straipsnio 5 dalyje ir 14 straipsnio 2 dalies a punkte numatytų saugomų pavadinimų sąrašų sudarymo kvalifikuotąja balsų dauguma suformuluoja Taryba, gavusi Komisijos pasiūlymą.2. Nepažeidžiant straipsnio 1 dalies, dėl Susitarimo dėl abipusio spiritinių ir aromatintų gėrimų pavadinimų pripažinimo, apsaugos ir kontrolės 13 ir 14 straipsnių Komisija sudaro būtinus aktus, iš dalies pakeičiančius Susitarimo sąrašus ir Protokolą šio sprendimo 8 straipsnio 2 dalyje numatyta tvarka. Visais kitais atvejais, kuriuos apima pirmiau pateikti straipsniai, Bendrijos poziciją suformuluoja ir išreiškia Komisija.8 straipsnis1. Komisijai padeda Spiritinių gėrimų vykdomasis komitetas, įsteigtas pagal Reglamento (EEB) Nr. 1576/89 13 straipsnį, ir Aromatintų vynų, aromatintų vyno gėrimų ir aromatintų vyno kokteilių vykdomasis komitetas, įsteigtas pagal Reglamento (EEB) Nr. 1601/91 12 straipsnį.2. Kai daroma nuoroda į šią straipsnio dalį taikomi Sprendimo 1999/468/EB 5 ir 7 straipsniai.Sprendimo 1999/468/EB 5 straipsnio 6 dalyje numatytas laikotarpis yra vienas mėnuo.3. Komitetai priima savo darbo tvarkos taisykles.9 straipsnisŠis sprendimas paskelbiamas Europos Bendrijų oficialiajame leidinyje.Priimta Briuselyje, 2001 m. gruodžio 3 d.Tarybos varduPirmininkasF. Vandenbroucke[1] OL L 302, 1992 10 19, p. 1. Reglamentas su paskutiniais pakeitimais, padarytais Reglamentu (EB) Nr. 2700/2000 (OL L 311, 2000 12 12, p. 17).[2] OL L 179, 1999 7 14, p. 1. Reglamentas su paskutiniais pakeitimais, padarytais Reglamentu (EB) Nr. 2826/2000 (OL L 328, 2000 12 23, p. 2).[3] OL L 160, 1989 6 12, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 3378/94 (OL L 366, 1994 12 31, p. 1).[4] OL L 149, 1991 6 14, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 2061/96 (OL L 277, 1996 10 30, p. 1).[5] OL L 184, 1999 7 17, p. 23.--------------------------------------------------


title: 2009 m. lapkričio 30 d. Tarybos sprendimas, iš dalies keičiantis Vykdomojo komiteto, įsteigto pagal 1990 m. Šengeno konvenciją, sprendimą, iš dalies keičiantį Finansinį reglamentą dėl Šengeno informacinės sistemos įrengimo ir techninio aptarnavimo tarnybos (C.SIS) išlaidų

text:
20.1.2010

               LT

               Europos Sąjungos oficialusis leidinys

               L 14/9

         TARYBOS SPRENDIMAS
   2009 m. lapkričio 30 d.
   iš dalies keičiantis Vykdomojo komiteto, įsteigto pagal 1990 m. Šengeno konvenciją, sprendimą, iš dalies keičiantį Finansinį reglamentą dėl Šengeno informacinės sistemos įrengimo ir techninio aptarnavimo tarnybos (C.SIS) išlaidų
   (2010/32/EB)
   EUROPOS SĄJUNGOS TARYBA,
   atsižvelgdama į Konvencijos, įgyvendinančios 1985 m. birželio 14 d. Beniliukso ekonominės sąjungos valstybių, Vokietijos Federacinės Respublikos ir Prancūzijos Respublikos Vyriausybių Šengeno susitarimą dėl laipsniško jų bendrų sienų kontrolės panaikinimo (1990 m. Šengeno konvencija) (1) 92, 92A ir 19 straipsnių nuostatas,
   kadangi:

               (1)

               1990 m. Šengeno konvencijoje numatyta, kad C.SIS įrengimo ir naudojimo išlaidas, įskaitant išlaidas, susijusias su plačiuoju tinklu ir šifravimo veikla, jungiančiu Šengeno informacinės sistemos (SIS) nacionalines sekcijas su C.SIS, Susitariančiosios Šalys padengia kartu.

               (2)

               Su C.SIS įrengimu ir naudojimu susiję finansiniai įsipareigojimai reglamentuojami specialiu Finansiniu reglamentu su pakeitimais, padarytais 1997 m. gruodžio 15 d. Šengeno vykdomojo komiteto sprendimu, iš dalies keičiančiu C.SIS finansinį reglamentą (2) (toliau – C.SIS finansinis reglamentas).

               (3)

               Dėl Šengeno aplinkai skirtos ryšių infrastruktūros Tarybos Generalinio sekretoriaus pavaduotojas Sprendimu 1999/870/EB (3) ir Sprendimu 2007/149/EB (4) buvo įgaliotas Šengeno acquis integravimo Europos Sąjungoje srityje atstovauti tam tikroms valstybėms narėms sudarant ir administruojant sutartis, susijusias su Šengeno aplinkai skirtos ryšių infrastruktūros SISNET įrengimu ir veikimu, kol ji bus perkelta į ryšių infrastruktūrą, už kurią atsakinga Europos Sąjunga.

               (4)

               Finansinius įsipareigojimus, susijusius su Šengeno aplinkai skirtos ryšių infrastruktūros įrengimu ir veikimu pagal tas sutartis, reglamentuoja specialus Finansinis reglamentas, nustatytas Tarybos sprendimu 2000/265/EB (5).

               (5)

               C.SIS finansinis reglamentas ir SISNET finansinis reglamentas Danijai, Suomijai, Švedijai, Islandijai ir Norvegijai taikomi remiantis Tarybos sprendimu 2000/777/EB (6), Čekijos Respublikai, Estijai, Latvijai, Lietuvai, Vengrijai, Maltai, Lenkijai, Slovėnijai ir Slovakijai – remiantis Tarybos sprendimu 2007/471/EB (7), o Šveicarijai – remiantis Tarybos sprendimu 2008/421/EB (8). Bulgarija, Rumunija ir Lichtenšteinas taip pat laikysis šių finansinių reglamentų nuostatų nuo tų datų, kurias nustatys Taryba atitinkamai pagal 2005 m. Stojimo akto 4 straipsnio 2 dalį ir pagal Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis 10 straipsnį.

               (6)

               Tam pačiam subjektui administruojant techninio aptarnavimo tarnybą ir ją su SIS nacionalinėmis sekcijomis jungiantį platųjį tinklą (įskaitant šifravimo veiklą), įskaitant visus su jų įrengimu ir naudojimu susijusius finansinius įsipareigojimus, procedūros turėtų būti vykdomos sklandžiai, užtikrinant sinergiją ir siekį taupyti.

               (7)

               Techninio aptarnavimo tarnyba šiuo metu vykdo nacionalines sekcijas ir techninio aptarnavimo tarnybą jungiančiu tinklu perduodamų duomenų šifravimo veiklą.

               (8)

               Todėl nuo tam tikros datos, kurią vieningu sprendimu turės nustatyti atitinkamų valstybių narių atstovai, į SIS techninio aptarnavimo tarnybos Strasbūre biudžetą turėtų būti įtrauktas SIS nacionalines sekcijas ir techninio aptarnavimo tarnybą jungiančiam plačiajam tinklui (įskaitant šifravimo veiklą) skirtas biudžetas.

               (9)

               Islandijos ir Norvegijos atžvilgiu šiuo sprendimu plėtojamos Šengeno acquis, kaip apibrėžta Europos Sąjungos Tarybos ir Islandijos Respublikos bei Norvegijos Karalystės sudarytame susitarime dėl šių dviejų valstybių asociacijos įgyvendinant, taikant ir plėtojant Šengeno acquis
                   (9), nuostatos, kurios priklauso 1999 m. gegužės 17 d. Tarybos sprendimo 1999/437/EB dėl tam tikrų priemonių taikant tą susitarimą (10) 1 straipsnio G punkte nurodytai sričiai.

               (10)

               Šveicarijos atžvilgiu šiuo sprendimu plėtojamos Šengeno acquis, kaip apibrėžta Europos Sąjungos, Europos bendrijos ir Šveicarijos Konfederacijos susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (11), nuostatos, kurios priklauso Tarybos sprendimo 1999/437/EB, siejant su Tarybos sprendimo 2008/146/EB (12) 3 straipsniu ir Tarybos sprendimo 2008/149/TVR (13) 3 straipsniu, 1 straipsnio G punkte nurodytai sričiai.

               (11)

               Lichtenšteino atžvilgiu šiuo sprendimu plėtojamos Šengeno acquis, kaip apibrėžta Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės pasirašytame protokole dėl Lichtenšteino Kunigaikštystės prisijungimo prie susitarimo, nuostatos, kurios priklauso Tarybos sprendimo 1999/437/EB, siejant su Tarybos sprendimo 2008/261/EB (14) 3 straipsniu ir Tarybos sprendimo 2008/262/TVR (15) 3 straipsniu, 1 straipsnio G punkte nurodytai sričiai.

               (12)

               Jungtinė Karalystė šį sprendimą taiko pagal Protokolo dėl Šengeno acquis integravimo į Europos Sąjungos sistemą, pridedamo prie Europos Sąjungos sutarties ir Europos bendrijos steigimo sutarties, 5 straipsnį ir 2000 m. gegužės 29 d. Tarybos sprendimo 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti taikant kai kurias Šengeno acquis nuostatas (16) 8 straipsnio 2 dalį.

               (13)

               Airija šį sprendimą taiko pagal Protokolo dėl Šengeno acquis integravimo į Europos Sąjungos sistemą, pridedamo prie Europos Sąjungos sutarties ir Europos bendrijos steigimo sutarties, 5 straipsnį ir 2002 m. vasario 28 d. Tarybos sprendimo 2002/192/EB dėl Airijos prašymo dalyvauti taikant kai kurias Šengeno acquis nuostatas (17) 6 straipsnio 2 dalį.

               (14)

               Kipro Respublikos atžvilgiu šis sprendimas yra aktas, grindžiamas Šengeno acquis ar kitaip su juo susijęs, kaip apibrėžta 2003 m. Stojimo akto 3 straipsnio 2 dalyje.

               (15)

               Šis sprendimas yra aktas, grindžiamas Šengeno acquis ar kitaip su juo susijęs, kaip apibrėžta 2005 m. Stojimo akto 4 straipsnio 2 dalyje,

         NUSPRENDĖ:
   1 straipsnis
   Vykdomojo komiteto, įsteigto pagal 1990 m. Šengeno konvenciją, sprendimas, iš dalies keičiantis Finansinį reglamentą dėl Šengeno informacinės sistemos įrengimo ir techninio aptarnavimo tarnybos (C.SIS) išlaidų, iš dalies keičiamas taip:

               a)

               C.SIS finansinio reglamento pavadinimas pakeičiamas taip:

               b)

               I antraštinės dalies pirma pastraipa pakeičiama taip:
               „1985 m. birželio 14 d. Šengeno susitarimo 92, 92A ir 119 straipsniuose numatytą Šengeno informacinės sistemos techninio aptarnavimo tarnybai Strasbūre, įskaitant Šengeno informacinės sistemos nacionalines sekcijas ir techninio aptarnavimo tarnybą jungiančiam plačiajam tinklui (įskaitant šifravimo veiklą) (toliau – C.SIS) skirtą biudžetą sudaro:“.

         2 straipsnis
   Šis sprendimas įsigalioja jo priėmimo dieną. Jis taikomas nuo datos, kurią turės vieningai nustatyti atitinkamų valstybių narių atstovai.
   Jis skelbiamas Europos Sąjungos oficialiajame leidinyje.

      Priimta Briuselyje 2009 m. lapkričio 30 d.

            Tarybos vardu

            Pirmininkė

         B. ASK

      (1)  OL L 239, 2000 9 22, p. 19.

      (2)  OL L 239, 2000 9 22, p. 444.

      (3)  OL L 337, 1999 12 30, p. 41.

      (4)  OL L 66, 2007 3 6, p. 19.

      (5)  OL L 85, 2000 4 6, p. 12.

      (6)  OL L 309, 2000 12 9, p. 24.

      (7)  OL L 179, 2007 7 7, p. 46.

      (8)  OL L 149, 2008 6 7, p. 74.

      (9)  OL L 176, 1999 7 10, p. 36.

      (10)  OL L 176, 1999 7 10, p. 31.

      (11)  OL L 53, 2008 2 27, p. 52.

      (12)  2008 m. sausio 28 d. Tarybos sprendimas dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos bendrijos vardu (OL L 53, 2008 2 27, p. 1).

      (13)  2008 m. sausio 28 d. Tarybos sprendimas dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu (OL L 53, 2008 2 27, p. 50).

      (14)  OL L 83, 2008 3 26, p. 3.

      (15)  OL L 83, 2008 3 26, p. 5.

      (16)  OL L 131, 2000 6 1, p. 43.

      (17)  OL L 64, 2002 3 7, p. 20.


title: 2017 m. rugpjūčio 30 d. Komisijos sprendimas, kuriuo skiriami konsultacinės ekologinės gamybos grupės nariai ir sudaromas kandidatų sąrašas

text:
31.8.2017

               LT

               Europos Sąjungos oficialusis leidinys

               C 287/3

         KOMISIJOS SPRENDIMAS
   2017 m. rugpjūčio 30 d.
   kuriuo skiriami konsultacinės ekologinės gamybos grupės nariai ir sudaromas kandidatų sąrašas
   (2017/C 287/03)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. birželio 3 d. Komisijos sprendimą 2009/427/EB, kuriuo sudaroma konsultacinė ekologinės gamybos ekspertų grupė (1), ypač į jo 4 straipsnio 2 dalį,
   kadangi:

               (1)

               Sprendimu 2009/427/EB Komisija sudarė konsultacinę ekologinės gamybos ekspertų grupę (toliau – grupę);

               (2)

               pagal Sprendimo 2009/427/EB 4 straipsnio 2 dalį Komisija priėmė Sprendimą 2010/C 262/03, kuriuo skiriami konsultacinės ekologinės gamybos grupės nariai ir sudaromas kandidatų sąrašas (2) to sprendimo taikymo laikotarpiu iki 2013 m. gruodžio 31 d. To sprendimo taikymo laikotarpis buvo pratęstas iki 2016 m. gruodžio 31 d.;

               (3)

               Komisijos sprendimu 2017/C 273/03 (3) Sprendimo 2009/427/EB 4 straipsnio 5 dalyje numatyti grupės narių įgaliojimai buvo pratęsti ketverių metų kadencijai;

               (4)

               remiantis Sprendimo 2009/427/EB 4 straipsnio 2 dalimi ir Komisijos skaidrumo politika, ekspertų kvietimas teikti paraiškas buvo paskelbtas Komisijos ekspertų grupių ir kitų panašių subjektų registre. Pareiškėjų pateikti dokumentai buvo įvertinti ir, remiantis įvertinimu, atlikta atranka, pagal kurią parengtas nuolatinių narių ir ekspertų grupės kandidatų sąrašas;

               (5)

               siekdama užbaigti atrankos procedūrą, Komisija turi paskirti naujus grupės narius ketverių metų kadencijai ir parengti naują kandidatų sąrašą,

         NUSPRENDĖ:
   1 straipsnis
   Konsultacinės ekologinės gamybos ekspertų grupės narių pavardės išvardytos priedo A dalyje.
   Kandidatų sąrašo narių pavardės išvardytos priedo B dalyje.
   2 straipsnis
   Šis sprendimas įsigalioja jo priėmimo dieną ir taikomas iki 2021 m. liepos 15 d.

      Priimta Briuselyje 2017 m. rugpjūčio 30 d.

            Komisijos vardu

         Phil HOGAN

            Komisijos narys

      (1)  OL L 139, 2009 6 5, p. 29.

      (2)  2010 m. rugsėjo 28 d. Komisijos sprendimas, kuriuo skiriami konsultacinės ekologinės gamybos grupės nariai ir sudaromas kandidatų sąrašas (OL C 262, 2010 9 29, p. 3).

      (3)  2017 m. rugpjūčio 16 d. Komisijos sprendimas, kuriuo iš dalies keičiamas Sprendimas 2009/427/EB, kuriuo sudaroma konsultacinė ekologinės gamybos ekspertų grupė (OL C 273, 2017 8 18, p. 3).

      PRIEDAS
      A.   Abėcėlinis nuolatiniais grupės nariais skirtų ekspertų sąrašas

                  —

                  BAŃKOWSKA Katarzyna Daniela

                  —

                  BESTE Andrea

                  —

                  BLANCO PENEDO María Isabel

                  —

                  BOURIN Marie

                  —

                  CENSKOWSKY Udo

                  —

                  LEMBO Giuseppe

                  —

                  MARCHAND Patrice

                  —

                  MICHELONI Cristina

                  —

                  MINGUITO Pablo

                  —

                  OUDSHOORN Frank Willem

                  —

                  QUINTANA FERNÁNDEZ Paula

                  —

                  SOSSIDOU Evangelia

                  —

                  VOGT-KAUTE Werner

            B.   Abėcėlinis į kandidatų sąrašą įtrauktų ekspertų sąrašas

                  —

                  BALL Keith Haywood

                  —

                  BECQUET Stéphane

                  —

                  BICKEL Regula

                  —

                  BRUNS Silke Esmeralda

                  —

                  CANNON Nicola

                  —

                  CZUBAK Wawrzyniec Maciej

                  —

                  DAVID Christophe

                  —

                  DE CARA GARCÍA Francisco Miguel

                  —

                  DE MARTINIS Domenico

                  —

                  ECKERT Georg

                  —

                  ESTEVEZ Alicia

                  —

                  FRÜH Barbara

                  —

                  GONZÁLVEZ PÉREZ Victor

                  —

                  HITCHINGS Roger Michael

                  —

                  KABOURAKIS Emmanouil

                  —

                  KELDERER Markus

                  —

                  KOLLER Martin

                  —

                  LEENSTRA Ferry

                  —

                  LISTE RUIZ Maria Guiomar

                  —

                  MALUSÁ Eligio

                  —

                  MARTELLI Giovanna

                  —

                  MASTRORILLI Marcello

                  —

                  MOLTENI Roberto

                  —

                  NAGYOVA Eva

                  —

                  NATSARIDU Pepa

                  —

                  OLIVEIRA ALCOBIA Maria Dulce Crisóstomo

                  —

                  OTT Pierre

                  —

                  PEYREMORTE David

                  —

                  REINERS Eckhard

                  —

                  RIVA Francesco

                  —

                  RODRÍGUEZ FERNÁNDEZ-ALBA Amadeo

                  —

                  ROINSARD Antoine

                  —

                  SPEISER Bernhard

                  —

                  STADTLANDER Timo

                  —

                  TUPASELA Tuomo Markus

                  —

                  UBALDE BAULÓ Josep Miquel

                  —

                  VAN DEN BERGE Paul Hendrik Pieter

                  —

                  VIDAL Rodolphe

                  —

                  VILLAHERMOSA JAÉN Javier


title: 2008/533/EB: 2007 m. balandžio 24 d. Europos Parlamento sprendimas dėl 2005 finansinių metų Europos ligų prevencijos ir kontrolės centro biudžeto įvykdymo patvirtinimo

text:
15.7.2008

               LT

               Europos Sąjungos oficialusis leidinys

               L 187/170

         EUROPOS PARLAMENTO SPRENDIMAS
   2007 m. balandžio 24 d.
   dėl 2005 finansinių metų Europos ligų prevencijos ir kontrolės centro biudžeto įvykdymo patvirtinimo
   (2008/533/EB)
   EUROPOS PARLAMENTAS,
   atsižvelgdamas į Europos ligų prevencijos ir kontrolės centro 2005 finansinių metų galutines metines ataskaitas (1),
   atsižvelgdamas į Audito Rūmų ataskaitą dėl Europos ligų prevencijos ir kontrolės centro 2005 finansinių metų galutinių metinių ataskaitų kartu su Centro atsakymais (2),
   atsižvelgdamas į 2007 m. vasario 27 d. Tarybos rekomendaciją (5711/2007 – C6-0080/2007),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, steigiantį Europos ligų prevencijos ir kontrolės centrą (4), ypač į jo 23 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A6-0119/2007),

               1.

               suteikia patvirtinimą Europos ligų prevencijos ir kontrolės centro direktoriui, kad Centro 2005 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ligų prevencijos ir kontrolės centro vykdomajam direktoriui, Tarybai, Komisijai, ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 266, 2006 10 31, p. 31.

      (2)  OL C 312, 2006 12 19, p. 54.

      (3)  OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 142, 2004 4 30, p. 1.

      (5)  OL L 357, 2002 12 31, p. 72.
    ---documentbreak---

               15.7.2008

               LT

               Europos Sąjungos oficialusis leidinys

               L 187/171

         EUROPOS PARLAMENTO REZOLIUCIJA
   2007 m. balandžio 24 d.
   su pastabomis, sudarančiomis neatskiriamą sprendimo dėl Europos ligų prevencijos ir kontrolės centro 2005 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos ligų prevencijos ir kontrolės centro 2005 finansinių metų galutines metines ataskaitas (1),
   atsižvelgdamas į Audito Rūmų ataskaitą dėl Europos ligų prevencijos ir kontrolės centro 2005 finansinių metų galutinių matinių ataskaitų kartu su Centro atsakymais (2),
   atsižvelgdamas į 2007 m. vasario 27 d. Tarybos rekomendaciją (5711/2007 – C6-0080/2007),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, steigiantį Europos ligų prevencijos ir kontrolės centrą (4), ypač į jo 23 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A6-0119/2007),

               A.

               kadangi Audito Rūmai pranešė, kad jie gavo tinkamą pagrindą tvirtinti, jog 2005 m. gruodžio 31 d. pasibaigusių finansinių metų metinės ataskaitos yra patikimos ir pagal jas atliktos operacijos iš esmės yra teisėtos ir tvarkingos,

         Bendros pastabos dėl daugumos ES agentūrų, kurioms reikia atskiro biudžeto įvykdymo patvirtinimo

               1.

               mano, kad vis didėjantis Bendrijos agentūrų skaičius ir kai kurių agentūrų veikla nėra susijusi su bendrąja politikos struktūra, kad kai kurių agentūrų funkcijos ne visada atspindi tikruosius Sąjungos poreikius ir jų piliečių lūkesčius, ir pažymi, kad, apskritai, ne visada agentūros turi gerą įvaizdį ar apie jas atsiliepiama gerai spaudoje;

               2.

               dėl šios priežasties ragina Komisiją apibrėžti bendrąją politikos struktūrą dėl naujų Bendrijos agentūrų kūrimo ir prieš steigiant bet kokią naują agentūrą pateikti išlaidų ir galimos naudos tyrimą užtikrinant, kad nebūtų agentūrų veiklos dubliavimosi ar funkcijų dubliavimosi su kitomis Europos organizacijomis;

               3.

               ragina Audito Rūmus pateikti nuomonę apie išlaidų ir galimos naudos analizę prieš Parlamentui priimant savo sprendimą;

               4.

               ragina Komisiją kas penkerius metus pateikti tyrimą apie kiekvienos veikiančios agentūros teikiamą naudą; jei agentūros teikiamos naudos įvertinimas būtų neigiamas, prašo visų susijusių institucijų imtis būtinų veiksmų ir performuluoti tos agentūros įgaliojimus ar ją uždaryti;

               5.

               atsižvelgdamas į tai, jog daugėja reguliavimo agentūrų, apgailestauja, kad derybos dėl Tarpinstitucinio susitarimo dėl šių agentūrų veiklos sistemos projekto dar nesibaigė, ir ragina atsakingas Komisijos tarnybas, konsultuojantis su Audito Rūmais, imtis visų priemonių, kad būtų kuo greičiau sudarytas šis susitarimas;

               6.

               pažymi, kad, atsižvelgiant į Komisijos atsakomybę biudžeto srityje, būtina glaudžiau susieti agentūras su Komisija; ragina Komisiją ir Tarybą imtis visų būtinų priemonių, kad iki 2007 m. gruodžio 31 d. reguliavimo agentūrų priežiūros organuose Komisijai būtų suteiktos blokuojančios mažumos teisės, o steigiant naujas agentūras šios teisės būtų numatomos iš anksto;

               7.

               ragina Audito Rūmus į savo metinę ataskaitą įtraukti papildomą skyrių, skirtą visoms agentūroms, kurių biudžeto įvykdymą reikia patvirtinti kartu su Komisijos finansine atskaitomybe, siekiant geriau suprasti, kaip agentūros naudoja ES lėšas;

               8.

               primena principą, pagal kurį Parlamentas tvirtina visų ES agentūrų, nesvarbu, subsidijuojamų, ar ne, biudžeto įvykdymą, net ir tais atvejais, kai agentūros steigimo dokumente nurodyta kita jos biudžeto įvykdymą tvirtinanti institucija;

               9.

               ragina Audito Rūmus atlikti visų agentūrų veiklos auditą ir pranešti apie tai atsakingiems Parlamento komitetams, įskaitant Biudžeto kontrolės komitetą;

               10.

               pažymi, kad agentūrų skaičius nuolat didėja ir kad pagal Komisijos politinę atsakomybę dėl agentūrų veiklos, kuri apima daug daugiau nei paprastą logistinę paramą, Komisijos generaliniams direktoratams, kurie atsako už agentūrų steigimą ir stebėseną, dar labiau reikia nustatyti bendrą požiūrį į agentūras; mano, kad struktūros, panašios į agentūrų sukurtą struktūrą, skirtą veiklos koordinavimui su atitinkamais generaliniais direktoratais, sukūrimas būtų pragmatiškas žingsnis siekiant nustatyti bendrą su Komisija požiūrį į visus klausimus, susijusius su agentūromis;

               11.

               ragina Komisiją pagerinti administracinę ir techninę paramą agentūroms atsižvelgiant į didėjantį Bendrijos administracinių taisyklių ir techninių problemų sudėtingumą;

               12.

               pažymi, kad jokioje Bendrijos agentūroje nėra priežiūros organo, ir ragina Komisiją imtis būtinų priemonių, kad kuo greičiau būtų sukurtas toks mechanizmas;

               13.

               džiaugiasi, kad gerokai patobulėjo Europos Sąjungos agentūrų darbo koordinavimas ir jos gali spręsti vis kylančias problemas ir padidinti bendradarbiavimo su Komisija ir Parlamentu veiksmingumą;

               14.

               mano, kad kelių agentūrų bendros paramos tarnybos, kurios paskirtis – suderinti finansinio valdymo informacines sistemas su Komisijos informacinėmis sistemomis, sukūrimas – tai priemonė, kurią reikėtų tęsti ir plėtoti;

               15.

               ragina agentūras tobulinti bendradarbiavimą su atitinkamų sričių veikėjais, taip pat tobulinti bendrų su jais tikslų nustatymą; skatina Komisiją priimti, jos manymu, būtinas priemones, kurios padėtų agentūroms pagerinti jų įvaizdį ir sustiprinti jų veiklos matomumą;

               16.

               ragina Komisiją pateikti pasiūlymą suderinti kasmetinių agentūrų ataskaitų formatą ir sukurti veiklos rodiklius, pagal kuriuos būtų galima palyginti jų efektyvumą;

               17.

               ragina agentūras kiekvienų metų pradžioje pateikti veiklos rodiklius, pagal kuriuos galėtų būti vertinama šių agentūrų veikla;

               18.

               ragina agentūras vis labiau siekti SMART (konkrečių, įvertinamų, pasiekiamų, tinkamų, laiku pasiekiamų) tikslų, nes tai padėtų realiau planuoti ir pasiekti tikslus;

               19.

               pritaria Audito Rūmams, kad Komisijai taip pat tenka atsakomybė už agentūrų (finansinį) valdymą; taigi ragina Komisiją kontroliuoti įvairias agentūras, jei reikia, teikti joms nurodymus ir padėti jas valdyti, visų pirma turint mintyje tinkamą konkurso procedūrų taikymą, įdarbinimo procedūrų skaidrumą, patikimą finansų valdymą (per mažas išlaidas ir pernelyg didelių sumų numatymą biudžete) ir, svarbiausia, tinkamą taisyklių, susijusių su vidaus kontrolės sistema, taikymą;

               20.

               mano, kad agentūrų darbo programose turėtų atsispindėti pamatuojamas jų indėlis atsižvelgiant į vykdomą veiklą ir kad turėtų būti skiriamas reikiamas dėmesys Komisijos vidaus kontrolės standartams;

         Specialios pastabos

               21.

               pažymi, kad biudžeto vykdymas 2005 finansiniais metais pasižymėjo tuo, kad įsipareigojimų lygis buvo žemas (84 %), o perkėlimų buvo daug (35 % visų išlaidų ir beveik 90 % veiklos išlaidų); pažymi, kad tokia padėtis susidarė iš dalies dėl problemų, kurių neišvengiamai kilo Centro kūrimosi laikotarpiu;

               22.

               pažymi, kad steigimo laikotarpiu kilęs visuotinis nerimas dėl galimos gripo pandemijos suteikė Centrui papildomų paskatų; palankiai vertina Centro sugebėjimus per labai trumpą laiką įtvirtinti savo poziciją užkrečiamųjų ligų priežiūros srityje;

               23.

               atkreipia dėmesį į tai, kad 2005 m. už Centro biudžeto valdymą buvo atsakinga Komisija (Sveikatos ir vartotojų apsaugos generalinis direktoratas, angl. DG SANCO);

               24.

               atkreipia dėmesį į tai, kad nebuvo pradėtas naudoti veikla pagrįstas biudžeto valdymas nepaisant to, kad Agentūros finansiniame reglamente numatyta pradėti jį naudoti pagal bendrajam biudžetui taikomą modelį siekiant geriau kontroliuoti rezultatus;

               25.

               reikalauja, kad prašymai Komisijai išmokėti subsidijas būtų pagrįsti pinigų poreikiu prognozėmis (6) ir apgailestauja dėl to, kad Centras neturėjo sistemos prognozėms rengti;

               26.

               pažymi, kad Centro finansiniame reglamente pabrėžiama, jog leidimus duodantis pareigūnas, prieš prisiimdamas teisinius įsipareigojimus trečiųjų šalių atžvilgiu, turėtų prisiimti biudžeto įsipareigojimus, ir apgailestauja, kad 2005 m. prieš prisiimant teisinius įsipareigojimus nebuvo numatyta biudžeto įsipareigojimų Centro išlaidoms padengti; apgailestauja, kad tuo pačiu laikotarpiu apskaitos pareigūnas atliko visus Centro mokėjimus, nors leidimus duodantis pareigūnas neįgaliojo atlikti jokių mokėjimo pavedimų (7);

               27.

               pažymi, kad priešingai, nei reikalaujama Centro finansiniame reglamente, 2005 m. atliekant Centro apskaitą nebuvo naudojamasi dvejybinio įrašo metodu ir taip atsirado klaidų pavojus; reikalauja, kas šis metodas turėtų būti pradėtas taikyti kuo greičiau;

               28.

               pažymi, kad buvo rasta Centro darbuotojų atrankos procedūrų pagrindimo dokumentais trūkumų (nebuvo įforminami sprendimai dėl atrankos komisijų paskyrimo ir jų sudėties, komisijos nepateikė galutinės ataskaitos apie savo darbą); reikalauja, kad Centras griežtai laikytųsi savo atrankos procedūrų.

      (1)  OL C 266, 2006 10 31, p. 31.

      (2)  OL C 312, 2006 12 19, p. 54.

      (3)  OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 142, 2004 4 30, p. 1.

      (5)  OL L 357, 2002 12 31, p. 72.

      (6)  Centro finansinio reglamento 50 straipsnis.

      (7)  Centro finansinio reglamento 66 straipsnis.


title: 2010 m. gruodžio 22 d. Tarybos sprendimas 2010/800/BUSP dėl ribojamųjų priemonių Korėjos Liaudies Demokratinei Respublikai, kuriuo panaikinama Bendroji pozicija 2006/795/BUSP

text:
23.12.2010

               LT

               Europos Sąjungos oficialusis leidinys

               L 341/32

         TARYBOS SPRENDIMAS 2010/800/BUSP
   2010 m. gruodžio 22 d.
   dėl ribojamųjų priemonių Korėjos Liaudies Demokratinei Respublikai, kuriuo panaikinama Bendroji pozicija 2006/795/BUSP
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2006 m. lapkričio 20 d. Taryba priėmė Bendrąją poziciją 2006/795/BUSP dėl ribojančių priemonių Korėjos Liaudies Demokratinei Respublikai (1) (toliau – KLDR), kuria įgyvendinama Jungtinių Tautų Saugumo Tarybos rezoliucija (toliau – JT ST rezoliucija) 1718 (2006).

               (2)

               2009 m. liepos 27 d. Taryba priėmė Bendrąją poziciją 2009/573/BUSP (2), kuria iš dalies buvo pakeista Bendroji pozicija 2006/795/BUSP ir įgyvendinta JT ST rezoliucija 1874 (2009).

               (3)

               2009 m. gruodžio 22 d. Taryba priėmė Sprendimą 2009/1002/BUSP (3), kuriuo iš dalies buvo pakeista Bendroji pozicija 2006/795/BUSP.

               (4)

               Remdamasi Bendrosios pozicijos 2006/795/BUSP 7 straipsnio 2 dalimi Taryba atliko išsamią jos II ir III prieduose pateiktų asmenų, kuriems taikomi tos bendrosios pozicijos 3 straipsnio 1 dalies b ir c punktai ir 4 straipsnio 1 dalies b ir c punktai, sąrašo peržiūrą. Taryba padarė išvadą, kad tiems asmenims ir subjektams toliau turėtų būti taikomos ribojamosios priemonės.

               (5)

               Taryba nustatė kitus asmenis ir subjektus, kuriems turėtų būti taikomos ribojamosios priemonės.

               (6)

               Šio sprendimo I ir II priedų keitimo procedūroje turėtų būti numatyta nurodytiems asmenims ir subjektams pateiti įtraukimo į sąrašą motyvus, kad jiems būtų suteikta galimybė pateikti pastabas. Jeigu pateikiamos pastabos arba pateikiama naujų esminių įrodymų, Taryba turėtų peržiūrėti savo sprendimą atsižvelgdama į tas pastabas ir atitinkamai apie tai informuoti asmenį arba subjektą.

               (7)

               Šiuo sprendimu gerbiamos pagrindinės teisės ir laikomasi principų, pripažintų visų pirma Europos Sąjungos pagrindinių teisių chartijoje, o ypač teisė į veiksmingą teisinę gynybą ir teisingą bylos nagrinėjimą, teisė į nuosavybę ir teisė į asmens duomenų apsaugą. Šis sprendimas turėtų būti taikomas gerbiant tas teises ir laikantis tų principų.

               (8)

               Šiuo sprendimu taip pat niekaip nepažeidžiami valstybių narių įsipareigojimai pagal Jungtinių Tautų chartiją bei nedaroma jokia įtaka teisiškai privalomam Saugumo Tarybos rezoliucijų pobūdžiui.

               (9)

               Bendroji pozicija 2006/795/BUSP turėtų būti panaikinta ir pakeista šiuo sprendimu.

               (10)

               Sąjungos įgyvendinimo priemonės yra išdėstytos 2007 m. kovo 27 d. Tarybos reglamente (EB) Nr. 329/2007 dėl ribojančių priemonių Korėjos Liaudies Demokratinei Respublikai (4),

         PRIĖMĖ ŠĮ SPRENDIMĄ:
   1 straipsnis
   1.   Valstybių narių nacionaliniams subjektams arba pasinaudojant valstybių narių teritorija ar iš valstybių narių teritorijos, arba naudojantis valstybių narių jurisdikcijai priklausančiais laivais ar orlaiviais draudžiama KLDR tiesiogiai ar netiesiogiai tiekti, parduoti ar perduoti šiuos objektus ir technologijas, įskaitant programinę įrangą, nepriklausomai nuo to, ar valstybių narių teritorija yra jų kilmės vieta:

               a)

               ginklus ir susijusius visų rūšių reikmenis, įskaitant šaunamuosius ginklus ir šaudmenis, karines transporto priemones ir įrangą, sukarintą įrangą bei minėtų objektų atsargines dalis, išskyrus ne kovines transporto priemones, pagamintas su balistine apsauga ar su vėliau įmontuota balistine apsauga, skirtas naudoti tik Sąjungos ir jos valstybių narių personalo KLDR apsaugos tikslams;

               b)

               visus objektus, medžiagas, įrangą, prekes ir technologijas, kurias vadovaudamiesi JT ST rezoliucijos 1718 (2006) 8 straipsnio a punkto ii įtrauka nustatė Saugumo Taryba arba pagal JT ST rezoliucijos 1718 (2006) 12 punktą įsteigtas komitetas (toliau – Sankcijų komitetas), kurie galėtų būti panaudoti KLDR vykdomoms branduolinei, balistinių raketų ar kitų masinio naikinimo ginklų programoms;

               c)

               tam tikrus kitus objektus, medžiagas, įrangą, prekes ir technologijas, kurie galėtų būti panaudoti KLDR vykdomoms branduolinei, balistinių raketų ar kitų masinio naikinimo ginklų programoms arba kurie galėtų būti panaudoti vykdant jos karinę veiklą, įskaitant visas dvejopo naudojimo prekes ir technologijas, išvardytas 2009 m. gegužės 5 d. Tarybos reglamento (EB) Nr. 428/2009, nustatančio Bendrijos dvejopo naudojimo prekių eksporto, persiuntimo, susijusių tarpininkavimo paslaugų ir tranzito kontrolės režimą, I priede (5). Sąjunga imasi būtinų priemonių atitinkamiems objektams, kuriems turi būti taikoma ši nuostata, nustatyti.

         2.   Taip pat draudžiama:

               a)

               tiesiogiai ar netiesiogiai teikti techninio pobūdžio mokymą, konsultacijas, paslaugas, pagalbą ar tarpininkavimo paslaugas, susijusias su 1 dalyje nurodytais objektais ir technologijomis ar su tų objektų tiekimu, gamyba, priežiūra ir naudojimu, bet kokiam asmeniui, subjektui ar įstaigai KLDR arba naudoti šioje valstybėje;

               b)

               tiesiogiai ar netiesiogiai teikti finansavimą arba finansinę paramą, susijusią su 1 dalyje nurodytais objektais ir technologijomis, įskaitant visų pirma dotacijas, paskolas ir eksporto kredito draudimą, kurie būtų skirti šių objektų ir technologijų pardavimui, tiekimui, perdavimui ar eksportui arba susijusio techninio pobūdžio mokymo, konsultacijų, paslaugų, pagalbos ar tarpininkavimo paslaugų teikimui, bet kokiam asmeniui, subjektui ar įstaigai KLDR arba naudoti šioje valstybėje;

               c)

               sąmoningai ar apgalvotai dalyvauti veikloje, kuria siekiama išvengti arba dėl kurios išvengiama a ir b punktuose nurodyto draudimo.

         3.   Valstybių narių nacionaliniams subjektams arba naudojantis su valstybių narių vėliava plaukiojančiais laivais arba jų orlaiviais draudžiama iš KLDR pirkti 1 dalyje minėtus objektus ar technologijas, taip pat KLDR draudžiama teikti valstybių narių nacionaliniams subjektams 2 dalyje nurodytą techninio pobūdžio mokymą, konsultacijas, paslaugas, pagalbą, finansavimą ir finansinę paramą, nesvarbu, ar KLDR teritorija yra jų kilmės vieta.
   2 straipsnis
   1.   Valstybės narės neprisiima naujų įsipareigojimų dėl dotacijų, finansinės paramos ar lengvatinių paskolų KLDR, taip pat ir joms dalyvaujant tarptautinių finansų įstaigų veikloje, išskyrus humanitariniais ir vystymosi tikslais, tiesiogiai susijusiais su civilių gyventojų reikmėmis ir branduolinės veiklos atsisakymo propagavimu. Valstybės narės taip pat raginamos būti ypač budriomis, kad dabartinių įsipareigojimų skaičius būtų sumažintas ir, jei įmanoma, jie būtų nutraukti.
   2.   Valstybės narės neteikia valstybės finansinės paramos prekybai su KLDR, įskaitant eksporto kreditus, garantijas ar draudimą, tokioje prekyboje dalyvaujantiems savo piliečiams ar subjektams, jei tokia finansinė parama galėtų būti panaudota KLDR vykdomoms branduolinei, balistinių raketų, kitų masinio naikinimo ginklų programoms ar su tuo susijusiai veiklai finansuoti.
   3 straipsnis
   Valstybių narių nacionaliniams subjektams ar per valstybių narių teritoriją arba iš jos arba naudojantis valstybių narių jurisdikcijai priklausančiais laivais ar orlaiviais draudžiama KLDR tiesiogiai ar netiesiogiai tiekti, parduoti ar perduoti prabangos prekes, nepriklausomai nuo to, ar valstybių narių teritorija yra jų kilmės vieta.
   4 straipsnis
   1.   Valstybės narės imasi būtinų priemonių, kad užkirstų kelią atvykimui į jų teritorijas ar tranzitui per jas:

               a)

               I priede išvardytiems asmenims, kuriuos Sankcijų komitetas arba Saugumo Taryba nurodė esant atsakingais už KLDR politiką, susijusią su jos vykdomomis branduoline, balistinių raketų ar kitų masinio naikinimo ginklų programomis, be kita ko, už tos politikos rėmimą ar skatinimą, bei jų šeimos nariams;

               b)

               II priede išvardytiems į I priedą neįtrauktiems asmenims, kurie yra atsakingi už KLDR vykdomas branduolinę, balistinių raketų ar kitų masinio naikinimo ginklų programas, įskaitant už jų rėmimo ar skatinimo veiksmus;

               c)

               III priede išvardytiems į I priedą arba į II priedą neįtrauktiems asmenims, kurie teikia finansines paslaugas arba į valstybių narių teritorijas, per jas ar iš jų arba pasitelkdami valstybių narių piliečius ar pagal valstybių narių įstatymus įsteigtus subjektus arba jų teritorijoje esančius asmenis ar finansų įstaigas perveda bet kokios rūšies finansinį ar kitą turtą arba išteklius, kurie galėtų būti panaudoti KLDR vykdomose branduolinėje, balistinių raketų ar kitų masinio naikinimo ginklų programose.

         2.   1 dalies a punktas netaikomas, jei Sankcijų komitetas kiekvienu konkrečiu atveju nusprendžia, kad tokia kelionė yra pateisinama humanitariniais tikslais, įskaitant religines pareigas, arba tuo atveju, jei Sankcijų komitetas padaro išvadą, kad padarius išimtį būtų lengviau siekti JT ST rezoliucijos 1718 (2006) ar JT ST rezoliucijos 1874 (2009) tikslų.
   3.   1 dalis neįpareigoja valstybės narės atsisakyti įleisti į savo teritoriją savo piliečių.
   4.   1 dalis neturi įtakos tiems atvejams, kai valstybė narė privalo laikytis įsipareigojimo pagal tarptautinę teisę, būtent:

               a)

               kaip tarptautinės tarpvyriausybinės organizacijos priimančioji šalis;

               b)

               kaip Jungtinių Tautų rengiamos ar globojamos tarptautinės konferencijos priimančioji šalis;

               c)

               pagal daugiašalį susitarimą dėl privilegijų ir imunitetų;

               d)

               pagal 1929 m. Šventojo Sosto (Vatikano Miesto Valstybės) ir Italijos Taikinimo sutartį (Laterano paktą).

         5.   4 dalis taikoma taip pat ir tais atvejais, kai valstybė narė yra Europos saugumo ir bendradarbiavimo organizacijos (ESBO) priimančioji šalis.
   6.   Taryba tinkamai informuojama apie visus atvejus, kai valstybė narė taiko išimtį pagal 4 ar 5 dalis.
   7.   Valstybės narės gali taikyti 1 dalies b ir c punktuose nustatytų priemonių išimtis, kai kelionė yra pateisinama skubiais humanitariniais tikslais arba dėl dalyvavimo tarpvyriausybiniuose susitikimuose, įskaitant tuos, kuriuos remia Sąjunga ar rengia ESBO pirmininkaujanti valstybė narė, kai vyksta politinis dialogas, kuriuo KLDR tiesiogiai propaguojama demokratija, žmogaus teisės ir teisinė valstybė.
   8.   Valstybė narė, norinti taikyti 7 dalyje nurodytą išimtį, raštu praneša apie tai Tarybai. Laikoma, kad išimtis yra taikoma, išskyrus atvejus, kai vienas ar keli Tarybos nariai per dvi darbo dienas nuo pranešimo apie siūlomą išimtį gavimo raštu pareiškia prieštaravimą. Jei vienas ar keli Tarybos nariai pareiškia prieštaravimą, Taryba kvalifikuota balsų dauguma gali nuspręsti leisti taikyti siūlomą išimtį.
   9.   Tais atvejais, kai pagal 4, 5 ir 7 dalis valstybė narė I, II ar III priede išvardytiems asmenims leidžia atvykti į jos teritoriją ar vykti per ją tranzitu, atvykti ar vykti tranzitu leidžiama tik tuo tikslu ir tiems asmenims, kuriems buvo suteiktas leidimas.
   5 straipsnis
   1.   Įšaldomos visos lėšos ir ekonominiai ištekliai, kurie tiesiogiai ar netiesiogiai nuosavybės teise priklauso, arba kuriuos turi, valdo ar kontroliuoja:

               a)

               I priede išvardyti asmenys ir subjektai, kuriuos Sankcijų komitetas ar Saugumo Taryba nurodė dalyvaujant KLDR vykdomose branduolinėje, balistinių raketų ar kitų masinio naikinimo ginklų programose arba teikiant tokioms programoms paramą, be kita ko, neteisėtomis priemonėmis;

               b)

               II priede išvardyti asmenys ir subjektai, kuriems I priedas netaikomas ir kurie yra atsakingi už KLDR vykdomas branduolinę, balistinių raketų ar kitų masinio naikinimo ginklų programas, arba asmenys ar subjektai, veikiantys minėtų asmenų ar subjektų vardu arba jų nurodymu, arba subjektai, kuriuos tie asmenys nuosavybės teise valdo arba kontroliuoja;

               c)

               III priede išvardyti į I priedą arba II priedą neįtraukti asmenys ir subjektai, kurie teikia finansines paslaugas ar į valstybių narių teritorijas, per jas ar iš jų ar pasitelkdami valstybių narių piliečius ar pagal valstybių narių įstatymus įsteigtus subjektus arba jų teritorijoje esančius asmenis ar finansų įstaigas perveda bet kokios rūšies finansinį ar kitą turtą arba išteklius, kurie galėtų būti panaudoti KLDR vykdomose branduolinėje, balistinių raketų ar kitų masinio naikinimo ginklų programose, arba asmenys ar subjektai, veikiantys minėtų asmenų ar subjektų vardu arba jų nurodymu, arba subjektai, kuriuos tie asmenys nuosavybės teise valdo arba kontroliuoja.

         2.   1 dalyje nurodytiems asmenims ir subjektams ar jų naudai neleidžiama tiesiogiai ar netiesiogiai naudotis jokiomis lėšomis ar ekonominiais ištekliais.
   3.   Išimtys gali būti taikomos lėšoms ir ekonominiams ištekliams, kurie:

               a)

               būtini pagrindiniams poreikiams patenkinti, įskaitant mokėjimą už maisto produktus, nuomą arba hipoteką, vaistus ir medicininį gydymą, mokesčius, draudimo įmokas bei komunalines paslaugas;

               b)

               skirti išimtinai pagrįstiems profesiniams mokesčiams sumokėti ir patirtoms išlaidoms, susijusioms su teisinių paslaugų teikimu, kompensuoti; arba

               c)

               skirti išimtinai mokesčiams arba paslaugų mokesčiams sumokėti pagal nacionalinius įstatymus už įšaldytų lėšų ir ekonominių išteklių kasdienį aptarnavimą ar laikymą,

         I priede išvardytų asmenų ir subjektų atveju – atitinkamai valstybei narei pranešus Sankcijų komitetui apie ketinimą leisti prireikus naudotis tokiomis lėšomis, ir ekonominiais ištekliais, o Sankcijų komitetui per penkias darbo dienas nuo tokio pranešimo nepriėmus neigiamo sprendimo.
   4.   Išimtys taip pat gali būti taikomos lėšoms ir ekonominiams ištekliams, kurie:

               a)

               būtini I priede išvardytų asmenų ir subjektų ypatingoms išlaidoms padengti, atitinkamai valstybei narei apie tai pranešus Sankcijų komitetui ir gavus jo pritarimą; arba

               b)

               yra teismo, administracine ar arbitražo tvarka suvaržyti ar yra teismo sprendimo objektas; šiuo atveju lėšos ir ekonominiai ištekliai gali būti naudojami to suvaržymo ar teismo sprendimo vykdymui, jeigu toks suvaržymas arba teismo sprendimas buvo priimti prieš Sankcijų komitetui, Saugumo Tarybai ar Tarybai nurodant 1 dalyje paminėtą atitinkamą asmenį ar subjektą ir jei jie nėra nustatyti 1 dalyje nurodyto asmens ar subjekto naudai, atitinkamai valstybei narei – I priede išvardytų asmenų ir subjektų atveju – apie pranešus Sankcijų komitetui.

         5.   2 dalis netaikoma į įšaldytas sąskaitas pervedamoms:

               a)

               palūkanoms iš šių sąskaitų arba kitoms dėl šių sąskaitų atsirandančioms pajamoms; arba

               b)

               mokėjimams, kurie turi būti pervedami pagal sutartis, susitarimus ar prievoles, sudarytas arba kilusias iki 2006 m. spalio 14 d.,

         jeigu visoms tokioms palūkanoms, kitoms pajamoms ir mokėjimams toliau taikoma 1 dalis.
   6 straipsnis
   1.   Kad būtų užkertamas kelias finansinių paslaugų teikimui ar bet kokios rūšies finansinio ar kito turto arba išteklių, kurie gali būti panaudoti KLDR vykdomose branduolinėje, balistinių raketų ar kitų masinio naikinimo ginklų programose ar veikloje, pervedimui į valstybių narių teritorijas, per jas ar iš jų ar valstybių narių piliečiams arba pagal valstybių narių įstatymus įsteigtiems subjektams arba jų jurisdikcijai priklausantiems asmenims ar finansų įstaigoms ir kad minėti piliečiai, subjektai, asmenys ir finansų neužsiimtų tokia veikla, valstybės narės turi aktyviai stebėti, kaip jų jurisdikcijai priskiriamos finansų įstaigos vykdo veiklą su:

               a)

               bankais, kurių buveinė yra KLDR;

               b)

               bankų, kurių buveinė yra KLDR, filialais ir dukterinėmis bendrovėmis, priklausančiais valstybių narių jurisdikcijai, išvardintais IV priede;

               c)

               bankų, kurių buveinė yra KLDR, filialais ir dukterinėmis bendrovėmis, nepriklausančiais valstybių narių jurisdikcijai, išvardintais V priede; ir

               d)

               finansiniais subjektais, kurių buveinė nėra KLDR ir kurie nepriklauso valstybių narių jurisdikcijai, tačiau kuriuos kontroliuoja asmenys ir subjektai, kurių buveinė yra KLDR, išvardintais V priede,

         kad būtų išvengta, kad tokia veikla būtų prisidėta prie KLDR vykdomų branduolinės, balistinių raketų ar kitų masinio naikinimo ginklų programų ar veiklos.
   2.   Pirmiau nurodytu tikslu reikalaujama, kad finansų įstaigos, vykdydamos veiklą su 1 dalyje nurodytais bankais ir finansiniais subjektais:

               a)

               nuolat stebėtų su sąskaitomis susijusią veiklą, be kita ko, vykdydamos savo deramo klientų tikrinimo programas ir laikydamosi savo įsipareigojimų, susijusių su kova su pinigų plovimu ir terorizmo finansavimu;

               b)

               reikalautų, kad būtų užpildyti visi mokėjimo pavedimo informaciniai laukeliai, susiję su atitinkamo sandorio iniciatoriumi ir lėšų gavėju, ir atsisakytų įvykdyti sandorį, jei tokia informacija nepateikiama;

               c)

               penkerius metus saugotų visus sandorių duomenis ir nacionalinių valdžios institucijų prašymu juos pateiktų;

               d)

               jei jos įtaria ar turi rimtų priežasčių įtarti, kad lėšos gali būti panaudotos KLDR vykdomose branduolinėje, balistinių raketų ar kitų masinio naikinimo ginklų programose ar veikloje, skubiai praneštų apie savo įtarimus finansinės žvalgybos padaliniui (FŽP) ar kitai atitinkamos valstybės narės paskirtai kompetentingai institucijai. FŽP arba kita atitinkama kompetentinga institucija gali tiesiogiai ar netiesiogiai laiku pasinaudoti finansine, administracine ir teisėsaugos informacija, įskaitant pranešimų apie įtartinus sandorius analizę, kurios jai reikia, kad ši funkcija būtų tinkamai vykdoma.

         7 straipsnis
   1.   Derindamos veiksmus su nacionalinės valdžios institucijomis, laikydamosi nacionalinės teisės aktų ir atsižvelgdamos į tarptautinę teisę valstybės narės savo teritorijoje tikrina visus į KLDR ir iš jos gabenamus krovinius, įskaitant jūrų uostuose ir oro uostuose, jei jos turi patikimos informacijos, kad krovinyje yra objektų, kuriuos pagal šį sprendimą yra draudžiama tiekti, parduoti, perduoti ar eksportuoti.
   2.   Valstybės narės gali, gavusios vėliavos valstybės sutikimą, tikrinti atviroje jūroje plaukiojančius laivus, jei jos turi patikimos informacijos, kad tais laivais gabenamame krovinyje yra objektų, kuriuos pagal šį sprendimą yra draudžiama tiekti, parduoti, perduoti ar eksportuoti.
   3.   Valstybės narės bendradarbiauja, laikydamosi savo nacionalinės teisės aktų, atliekant patikrinimus pagal 1 ar 2 dalį.
   4.   Į KLDR ir iš jos krovinius gabenantiems orlaiviams ir laivams taikomas reikalavimas prieš atvykimą ir prieš išvykimą pateikti papildomos informacijos apie visas prekes, įgabenamas į valstybę narę ir išgabenamas iš jos.
   5.   Kai atliekamas 1 ar 2 dalyse nurodytas patikrinimas, objektus, kuriuos pagal šį sprendimą yra draudžiama tiekti, parduoti, perduoti ar eksportuoti, valstybės narės konfiskuoja ir sunaikina, kaip nustatyta JT ST rezoliucijos 1874 (2009) 14 punkte.
   6.   Valstybių narių nacionaliniams subjektams arba iš valstybių narių teritorijos draudžiama teikti KLDR laivams aprūpinimo kuru ar kitomis atsargomis paslaugas, ar kitas laivų aptarnavimo paslaugas, jei tie subjektai ar valstybės narės turi patikimos informacijos, kad tais laivais gabenami objektai, kuriuos pagal šį sprendimą yra draudžiama tiekti, parduoti, perduoti ar eksportuoti, išskyrus atvejus, kai tokias paslaugas būtina teikti humanitariniais tikslais, arba tas paslaugas draudžiama teikti kol krovinys patikrinamas ir prireikus konfiskuojamas bei pašalinamas, kaip nustatyta 1, 2 ir 4 dalyse.
   8 straipsnis
   Valstybės narės imasi būtinų priemonių budrumui užtikrinti ir užkirsti kelią tam, kad jų teritorijoje būtų vykdomas specializuotas KLDR piliečių mokymas ar rengimas, susijęs su disciplinomis, kuriomis būtų prisidėta prie KLDR branduolinės veiklos, susijusios su padidinta platinimo rizika, ir prie branduolinių ginklų siuntimo į taikinį sistemų kūrimo, arba kad valstybių narių piliečiai vykdytų tokį mokymą ar rengimą.
   9 straipsnis
   1.   Taryba priima I priedo pakeitimus remdamasi Saugumo Tarybos arba Sankcijų komiteto sprendimais.
   2.   Valstybių narių arba Sąjungos vyriausiojo įgaliotinio užsienio reikalams ir saugumo politikai pasiūlymu Taryba vieningai sudaro II ir III prieduose pateiktus sąrašus ir priima jų pakeitimus.
   10 straipsnis
   1.   Jeigu Saugumo Taryba arba Sankcijų komitetas asmenį arba subjektą įtraukia į sąrašą, Taryba tą asmenį ar subjektą įtraukia į I priedą.
   2.   Jei Taryba nusprendžia asmeniui arba subjektui taikyti 4 straipsnio 1 dalies b ir c punktuose ir 5 straipsnio 1 dalies b ir c punktuose nurodytas priemones, ji atitinkamai iš dalies pakeičia II priedą.
   3.   Apie savo sprendimą, įskaitant įtraukimo į sąrašą motyvus, 1 ir 2 dalyse nurodytam asmeniui arba subjektui Taryba praneša tiesiogiai, jei žinomas adresas, arba paskelbdama pranešimą, suteikdama tokiam asmeniui ar subjektui galimybę pateikti pastabas.
   4.   Jeigu pateikiamos pastabos arba pateikiama naujų esminių įrodymų, Taryba peržiūri savo sprendimą ir atitinkamai apie tai informuoja asmenį arba subjektą.
   11 straipsnis
   1.   I ir II prieduose pateikiami į sąrašą įtrauktų asmenų ir subjektų įtraukimo į sąrašą motyvai, kuriuos Saugumo Taryba arba Sankcijų komitetas yra pateikę dėl I priedo.
   2.   Be to, I ir II prieduose pateikiama informacija, jei jos yra, būtina atitinkamų asmenų ar subjektų tapatybei nustatyti, kurią Saugumo Taryba arba Sankcijų komitetas yra pateikę dėl I priedo. Dėl asmenų gali būti pateikiama, be kita ko, tokia informacija: vardas, pavardė, įskaitant slapyvardžius, gimimo data ir vieta, pilietybė, paso ir asmens tapatybės kortelės numeriai, lytis, adresas, jei žinomas, bei pareigos ar profesija. Tokia apie subjektus pateikiama informacija gali apimti pavadinimus, registracijos vietą ir datą, registracijos numerį ir veiklos vykdymo vietą. I priede taip pat nurodoma Saugumo Tarybos arba Sankcijų komiteto atlikto įtraukimo į sąrašą data.
   12 straipsnis
   1.   Šis sprendimas peržiūrimas ir prireikus iš dalies keičiamas, ypač kai tai susiję su asmenų, subjektų ar objektų arba kitų asmenų, subjektų ar objektų, kuriems turi būti taikomos ribojamosios priemonės, kategorijomis, arba atsižvelgiant į atitinkamas Saugumo Tarybos rezoliucijas.
   2.   6 straipsnyje numatytos priemonės peržiūrimos per šešis mėnesius po šio sprendimo priėmimo.
   3.   4 straipsnio 1 dalies b ir c punktuose ir 5 straipsnio 1 dalies b ir c punktuose nurodytos priemonės peržiūrimos reguliariai ir ne rečiau kaip kas 12 mėnesių. Jas atitinkamiems asmenims ir subjektams nustojama taikyti, jei 9 straipsnio 2 dalyje nurodyta tvarka Taryba nustato, kad sąlygos, dėl kurių jos taikomos, nebeegzistuoja.
   13 straipsnis
   Bendroji pozicija 2006/795/BUSP panaikinama.
   14 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. gruodžio 22 d.

            Tarybos vardu

            Pirmininkas

         S. VANACKERE

      (1)  OL L 322, 2006 11 22, p. 32.

      (2)  OL L 197, 2009 7 29, p. 111.

      (3)  OL L 346, 2009 12 23, p. 47.

      (4)  OL L 88, 2007 3 29, p. 1.

      (5)  OL L 134, 2009 5 29, p. 1.

      I PRIEDAS
      A.   4 straipsnio 1 dalies a punkte ir 5 straipsnio 1 dalies a punkte nurodytų asmenų sąrašas

                  Vardas, pavardė

                  Kiti vardai

                  Gimimo data

                  Įtraukimo į sąrašą data

                  Kita informacija

                  1.

                  Yun Ho-jin

                  dar vadinamas Yun Ho-chin

                  1944 10 13

                  2009 7 16

                     Namchongang Trading Corporation direktorius; prižiūri urano sodrinimo programai skirtų prekių importą.

                  2.

                  Ri Je-son

                  dar vadinamas Ri Che-son

                  1938 m.

                  2009 7 16

                  Atominės energijos generalinio biuro (GBAE) – vyriausiosios agentūros, vadovaujančios Korėjos Liaudies Demokratinės Respublikos branduolinei programai – direktorius; padeda keliais branduolinės srities klausimais, įskaitant GBAE vykdomą Yongbyon branduolinių tyrimų centro ir Namchongang Trading Corporation valdymą.

                  3.

                  Hwang Sok-hwa

                  2009 7 16

                  Atominės energijos generalinio biuro (GBAE) direktorius; dalyvauja Korėjos Liaudies Demokratinės Respublikos branduolinėje programoje būdamas GBAE Mokslinių rekomendacijų biuro vadovu buvo Jungtinio branduolinių tyrimų instituto Mokslinio komiteto nariu.

                  4.

                  Ri Hong-sop

                  1940 m.

                  2009 7 16

                  Buvęs Yongbyon branduolinių tyrimų centro direktorius, prižiūrėjo tris svarbiausius objektus, kuriuose padedama gaminti ginklams skirtą plutonį: kuro gamybos įrenginį, branduolinį reaktorių ir perdirbimo įrenginį.

                  5.

                  Han Yu-ro

                  2009 7 16

                     Korea Ryongaksan General Trading Corporation direktorius; dalyvauja Korėjos Liaudies Demokratinės Respublikos balistinių raketų programoje.

      B.   5 straipsnio 1 dalies a punkte nurodytų subjektų sąrašas

                  Pavadinimas

                  Kiti pavadinimai

                  Vieta

                  Įtraukimo į sąrašą data

                  Kita informacija

                  1.

                     Korea Mining Development Trading Corporation

                  dar vadinama CHANGGWANG SINYONG CORPORATION, EXTERNAL TECHNOLOGY GENERAL CORPORATION; DPRKN MINING DEVELOPMENT TRADING COOPERATION; KOMID

                  Centrinis rajonas, Pchenjanas, KLDR

                  2009 4 24

                  Pagrindinė prekybos ginklais ir su balistinėmis raketomis bei įprastine ginkluote susijusių prekių ir įrangos eksporto įmonė.

                  2.

                     Korea Ryonbong General Corporation

                  dar vadinama KOREA YONBONG GENERAL CORPORATION; anksčiau vadinta LYONGAKSAN GENERAL TRADING CORPORATION

                  Pot’onggang rajonas, Pchenajanas, KLDR; Rakwon-dong, Pothonggang rajonas, Pchenjanas, KLDR.

                  2009 4 24

                  Gynybos konglomeratas, kurio specializacija – KLDR gynybos pramonei reikalingų prekių įsigijimas ir tos šalies karinės prekybos rėmimas.

                  3.

                     Tanchon Commercial Bank

                  anksčiau vadintas CHANGGWANG CREDIT BANK; KOREA CHANGGWANG CREDIT BANK

                  Saemul 1-Dong Pyongchon rajonas, Pchenjanas, KLDR.

                  2009 4 24

                  Pagrindinė už įprastinės ginkluotės, balistinių raketų ir su tokių ginklų surinkimu ir gamyba susijusių prekių pardavimą atsakinga KLDR finansų įstaiga.

                  4.

                     Namchongang Trading Corporation

                  taip pat vadinama NCG; NAMCHONGANG TRADING; NAM CHON GANG CORPORATION; NOMCHONGANG TRADING CO.; NAM CHONG GAN TRADING CORPORATION

                  Pchenjanas, KLDR.

                  2009 7 16

                     Namchongang yra KLDR prekybos bendrovė, pavaldi Atominės energijos generaliniam biurui (GBAE). Namchongang dalyvavo įsigyjant Japonijos kilmės vakuuminius siurblius, kurie buvo rasti KLDR branduoliniame objekte, taip pat branduolinės srities viešuosiuose pirkimuose, susijusiuose su asmeniu iš Vokietijos. Be to, ji nuo dvidešimtojo amžiaus paskutiniojo dešimtmečio pabaigos dalyvavo įsigyjant aliuminio vamzdžius ir kitą įrangą, specialiai tinkamą urano sodrinimo programai. Jos atstovas yra buvęs diplomatas, atstovavęs KLDR, kai Tarptautinė atominės energijos agentūra (TATENA) 2007 m. inspektavo Yongbyon branduolinius objektus. Namchongang ginklų platinimo veikla kelia rimtą susirūpinimą atsižvelgiant į anksčiau vykdytą KLDR ginklų platinimo veiklą.

                  5.

                     Hong Kong Electronics

                  dar vadinama HONG KONG ELECTRONICS KISH CO

                  Sanaee St., Kish Island, Iranas.

                  2009 7 16

                  Nuosavybės teise priklauso Tanchon Commercial Bank ir KOMID ar yra jų kontroliuojama arba veikia ar turi tikslą veikti jų vardu ar jų naudai. Nuo 2007 m. Hong Kong Electronics pervedė milijonus dolerių su ginklų platinimu susijusių lėšų Tanchon Commercial Bank ir KOMID vardu (abu Komiteto įtraukti į sąrašą 2009 m. balandžio mėn.). Hong Kong Electronics padėjo pervesti pinigus iš Irano į KLDR KOMID vardu.

                  6.

                     Korea Hyoksin Trading Corporation

                  dar vadinama KOREA HYOKSIN EXPORT AND IMPORT CORPORATION

                  Rakwon-dong, Pothonggang rajonas, Pchenjanas, KLDR.

                  2009 7 16

                  Pchenjane įsisteigusi KLDR bendrovė, pavaldi Korea Ryonbong General Corporation (Komiteto įtrauktai į sąrašą 2009 m. balandžio mėn.), dalyvaujanti kuriant masinio naikinimo ginklus.

                  7.

                  Vyriausiasis atominės energijos biuras (GBAE)

                  dar vadinamas Vyriausiuoju atominės energijos departamentu (GDAE)

                  Haeudong, Pyongchen rajonas, Pchenjanas, KLDR.

                  2009 7 16

                  GBAE yra atsakingas už KLDR branduolinę programą, kuri apima Yongbyon branduolinių tyrimų centrą ir jo 5 MWe (25 MWt) plutonio gamybos mokslinių tyrimų reaktorių, taip pat jo kuro gamybos ir perdirbimo įrenginius. GBAE rengia susitikimus ir diskusijas branduoliniais klausimais su Tarptautine atominės energijos agentūra. GBAE yra svarbiausia KLDR Vyriausybės agentūra, kuri prižiūri branduolines programas, įskaitant Yongbyon branduolinių tyrimų centro eksploatavimą.

                  8.

                     Korean Tangun Trading Corporation

                  Pchenjanas, KLDR.

                  2009 7 16

                     Korea Tangun Trading Corporation yra pavaldi KLDR Antrajai gamtos mokslų akademijai ir pirmiausia atsakinga už KLDR gynybos mokslinių tyrimų ir plėtros programoms reikalingų prekių ir technologijų viešuosius pirkimus, įskaitant masinio naikinimo ginklų ir siuntimo į taikinį sistemų programas ir viešuosius pirkimus, be kita ko, medžiagų, kurios kontroliuojamos arba draudžiamos pagal atitinkamus daugiašalius kontrolės režimus, tačiau tuo neapsiribojant.

      II PRIEDAS
      A.   4 straipsnio 1 dalies b punkte ir 5 straipsnio 1 dalies b punkte nurodytų asmenų sąrašas

                  #

                  Pavardė, vardas
                  (ir galimi kiti vardai)

                  Identifikuojamoji informacija

                  Motyvai

                  1.

                  CHANG Song-taek (dar vadinamas JANG Song-Taek)

                  Gimimo data: 1946 02 02, arba 1946 02 06, arba 1946 02 23 (Šiaurės Hamgiongo provincija);
                  Paso Nr. (2006 m. duomenimis): PS 736420617

                  Nacionalinės gynybos komisijos narys. Korėjos darbininkų partijos Administravimo departamento direktorius.

                  2.

                  CHON Chi Bu

                  Atominės energijos generalinio biuro narys, buvęs Jongbjono branduolinių mokslinių tyrimų centro techninis direktorius.

                  3.

                  CHU Kyu-Chang (dar vadinamas JU Kyu-Chang)

                  Gimimo data: apie 1928–1933 m.

                  Gynybos pramonės departamento (balistinė programa) pirmasis direktoriaus pavaduotojas, Korėjos darbininkų partijos narys, Nacionalinės gynybos komisijos narys.

                  4.

                  HYON Chol-hae

                  Gimimo metai: 1934 m. (Mandžiūrija, Kinija)

                  Liaudies ginkluotųjų pajėgų bendrosios politikos departamento direktoriaus pavaduotojas (Kim Jong Il patarėjas kariniais klausimais).

                  5.

                  JON Pyong-ho

                  Gimimo metai: 1926 m.

                  Korėjos darbininkų partijos Centrinio komiteto sekretorius, Centrinio komiteto Karinio aprūpinimo pramonės departamento, kontroliuojančio Centrinio komiteto Antrąjį ekonomikos komitetą, vadovas, Nacionalinės gynybos komisijos narys.

                  6.

                  KIM Yong-chun (dar vadinamas Young-chun)

                  Gimimo data: 1935 03 04Paso Nr.: 554410660

                  Nacionalinės gynybos komisijos pirmininko pavaduotojas, Liaudies ginkluotųjų pajėgų ministras, specialusis Kim Jong Il patarėjas branduolinės strategijos klausimais.

                  7.

                  O Kuk-Ryol

                  Gimimo metai: 1931 m.
                  (Dzilino provincija, Kinija)

                  Nacionalinės gynybos komisijos pirmininko pavaduotojas, kuriam pavesta branduolinėms ir balistinėms programoms skirtų pažangių technologijų pirkimo užsienyje priežiūra.

                  8.

                  PAEK Se-bong

                  Gimimo metai: 1946 m.

                  Korėjos darbininkų partijos Centrinio komiteto Antrojo ekonomikos komiteto (atsakingo už balistinę programą) pirmininkas, Nacionalinės gynybos komisijos narys.

                  9.

                  PAK Jae-gyong (dar vadinamas Chae-Kyong)

                  Gimimo metai: 1933 m.
                  Paso Nr.: 554410661

                  Liaudies ginkluotųjų pajėgų bendrosios politikos departamento direktoriaus pavaduotojas ir Liaudies ginkluotųjų pajėgų logistikos biuro direktoriaus pavaduotojas (Kim Jong Il patarėjas kariniais klausimais).

                  10.

                  PYON Yong Rip (dar vadinamas Yong-Nip)

                  Gimimo data: 1929 09 20Paso Nr.: 645310121 (išduotas 2005 09 13)

                  Mokslų akademijos, kuri dalyvauja su masinio naikinimo ginklais susijusiuose biologiniuose moksliniuose tyrimuose, prezidentas.

                  11.

                  RYOM Yong

                  Atominės energijos generalinio biuro (Jungtinių Tautų į sąrašą įtrauktas subjektas) direktorius, atsakingas už tarptautinius santykius.

                  12.

                  SO Sang-kuk

                  Gimimo data: apie 1932–1938 m.

                  Kim Il Sung universiteto Branduolinės fizikos katedros vedėjas.

      B.   5 straipsnio 1 dalies b punkte nurodytų subjektų sąrašas

                  #

                  Pavadinimas
                  (ir galimi kiti pavadinimai)

                  Identifikuojamoji informacija

                  Motyvai

                  1.

                  „Green Pine Associated Corporation“ (dar vadinama: „Chongsong Yonhap“; „Ch’o’ngsong Yo’nhap“)

                  c/o Reconnaissance General Bureau Headquarters, Hyongjesan-Guyok, Pyongyang/Nungrado, Pyongyang

                  „Ch’o’ngsong Yo’nhap“ įtraukta į sąrašą dėl sankcijų už ginklų ar susijusių medžiagų eksportą iš Šiaurės Korėjos. „Green Pine“ specializacija: karinių jūrų laivų ir ginkluotės, pavyzdžiui, povandeninių laivų, karinių laivų ir raketinių sistemų, gamyba; šis subjektas eksportavo torpedas ir teikė techninę pagalbą su gynyba susijusioms Irano firmoms. „Green Pine“ yra atsakinga už maždaug pusės Šiaurės Korėjos ginklų ir susijusių medžiagų eksportą, o JT ST įtraukus į sąrašą KOMID perėmė didelę dalį jos veiklos.

                  2.

                  „Korea Heungjin Trading Company“

                  Vieta: Pchenjanas

                  Pchenjane įsikūręs subjektas, kuriuo prekybos tikslais naudojasi „Korea Mining Development Trading Corporation“ (KOMID) (2009 m. balandžio 24 d. KOMID į sąrašą įtraukė Jungtinės Tautos). Taip pat įtariama, kad „Korea Heungjin Trading Company“ dalyvavo tiekiant prekes, susijusias su raketomis, Irano „Shahid Hemmat Industrial Group“.

                  3.

                  „Korea Pugang mining and machinery corporation ltd“

                  „Korea Ryongbong General Corporation“ (2009 m. balandžio 24 d. Jungtinių Tautų į sąrašą įtrauktas subjektas) patronuojamoji bendrovė, užtikrinanti gamyklų, gaminančių aliuminio miltelius, kurie gali būti naudojami raketose, valdymą.

                  4.

                  „Korea Taesong Trading Company“

                  Vieta: Pchenjanas

                  Pchenjane įsikūręs subjektas, kuriuo prekybos tikslais naudojasi „Korea Mining Development Trading Corporation“ (KOMID) (2009 m. balandžio 24 d. KOMID į sąrašą įtraukė Jungtinės Tautos). „Korea Taesong Trading Company“ veikė KOMID vardu prekybos reikalus su Sirija.

                  5.

                  „Korean Ryengwang Trading Corporation“

                  Rakwon-dong, Pothonggang District, Pyongyang, North Korea

                  „Korea Ryongbong General Corporation“ (2009 m. balandžio 24 d. Jungtinių Tautų į sąrašą įtrauktas subjektas) patronuojamoji bendrovė.

                  6.

                  Antrasis ekonomikos komitetas ir Antroji gamtos mokslų akademija

                  Antrasis ekonomikos komitetas yra susijęs su svarbiais Šiaurės Korėjos raketų programos aspektais. Antrajam ekonomikos komitetui pavesta Šiaurės Korėjos balistinių raketų gamybos priežiūra. Jis taip pat vadovauja KOMID (2009 m. balandžio 24 d. KOMID į sąrašą įtraukė Jungtinės Tautos) veiklai. Tai yra nacionalinio lygio organizacija, atsakinga už mokslinius tyrimus ir technologinę plėtrą, susijusią su Šiaurės Korėjos pažangiosiomis ginklų sistemomis, įskaitant raketas ir, turbūt, branduolinį ginklą. Ji naudojasi keliomis pavaldžiomis organizacijomis, įskaitant „Korea Tangun Trading Corporation“, kad gautų technologijų, įrangos ir informacijos iš užsienio, siekiant jas panaudoti Šiaurės Korėjos raketų ir, turbūt, branduolinio ginklo programose.

                  7.

                  „Sobaeku United Corp.“ (dar vadinama „Sobaeksu United Corp.“)

                  Valstybinė bendrovė, dalyvaujanti su didesnės rizikos produktais ar įranga susijusiuose moksliniuose tyrimuose ir jų pirkime. Jai priklauso keli gamtinio grafito telkiniai, iš kurių tiekiama žaliava dviem perdirbimo gamykloms, gaminančioms, inter alia, grafito luitus, kurie gali būti naudojami raketose.

                  8.

                  Jongbjono branduolinių mokslinių tyrimų centras

                  Mokslinių tyrimų centras, dalyvavęs kariniams tikslams naudojamo plutonio gamyboje. Atominės energijos generaliniam biurui (2009 m. liepos 16 d. Jungtinių Tautų į sąrašą įtrauktas subjektas) priklausantis centras.

      III PRIEDAS
      A.   4 straipsnio 1 dalies c punkte ir 5 straipsnio 1 dalies c punkte nurodytų asmenų sąrašas

                  #

                  Pavardė, vardas
                  (ir galimi kiti vardai)

                  Identifikuojamoji informacija

                  Motyvai

                  1.

                  JON Il-chun

                  Gimimo data: 1941 08 24

                  2010 m. vasario mėn. KIM Tong-un buvo atleistas iš „39 biuro“, kuris susijęs su ginklų platinimo finansavimu ir atsakingas, be kita ko, už prekių pirkimą iš KLDR diplomatinių atstovybių, nesilaikant sankcijų, direktoriaus pareigų. Jį pakeitė JON Il-chun. Taip pat manoma, kad JON Il-chun yra vienas iš svarbiausių Valstybinio vystymo banko veikėjų.

                  2.

                  KIM Tong-un

                  Darbininkų partijos Centrinio komiteto „39 biuro“, kuris susijęs su ginklų platinimo finansavimu, buvęs direktorius.

      B.   5 straipsnio 1 dalies c punkte nurodytų subjektų sąrašas

                  #

                  Pavadinimas
                  (ir galimi kiti pavadinimai)

                  Identifikuojamoji informacija

                  Motyvai

                  1.

                  „Korea Daesong Bank“
                  (dar vadinamas: „Choson Taesong Unhaeng“; „Taesong Bank“)

                  Adresas: Segori-dong, Gyongheung St., Potonggang District, PyongyangTel.: 850 2381 8221
                  Tel.: 850 2 18111 papildomas Nr. 8221
                  Faks.: 850 2381 4576

                  Šiaurės Korėjos finansų įstaiga, kuri yra tiesiogiai pavaldi „39 biurui“ ir padeda sudaryti palankesnes sąlygas Šiaurės Korėjos ginklų platinimo finansavimo projektams.

                  2.

                  „Korea Daesong General Trading Corporation“
                  (dar vadinama: „Daesong Trading“; „Daesong Trading Company“; „Korea Daesong Trading Company“; „Korea Daesong Trading Corporation“)

                  Adresas: Pulgan Gori Dong 1, Potonggang District, PyongyangTel.: 850 2 18111 papildomas Nr. 8204/8208
                  Tel.: 850 2381 8208/4188
                  Faks.: 850 2381 4431/4432

                  Bendrovė yra pavaldi „39 biurui“ ir ja naudojamasi siekiant sudaryti palankesnes sąlygas užsienio sandoriams „39 biuro“ vardu.
                  „39 biuro“ direktorius Kim Tong-un yra įtrauktas į Tarybos reglamento Nr. 1283/2009 V priede pateiktą sąrašą.

      IV PRIEDAS
      6 straipsnio 1 dalies b punkte nurodytų filialų ir dukterinių bendrovių sąrašas

      V PRIEDAS
      6 straipsnio 1 dalies c ir d punktuose nurodytų filialų, dukterinių bendrovių ir finansinių subjektų sąrašas


title: 2009 m. gruodžio 4 d. Tarybos sprendimas, priimtas bendru sutarimu su išrinktuoju Komisijos pirmininku, dėl kitų asmenų, kuriuos ji siūlo skirti Komisijos nariais, sąrašo patvirtinimo

text:
8.12.2009

               LT

               Europos Sąjungos oficialusis leidinys

               L 321/51

      TARYBOS SPRENDIMAS,
   priimtas bendru sutarimu su išrinktuoju Komisijos pirmininku,
   2009 m. gruodžio 4 d.
   dėl kitų asmenų, kuriuos ji siūlo skirti Komisijos nariais, sąrašo patvirtinimo
   (2009/903/ES)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač jos 17 straipsnio 3 dalį, 4 dalį ir 7 dalies antrą pastraipą,
   atsižvelgdama į Europos atominės energijos bendrijos steigimo sutartį, ypač į jos 106a straipsnį,
   kadangi:

               (1)

               Dėl aplinkybių, susijusių su Lisabonos sutarties ratifikavimu, 2004 m. lapkričio 22 d. paskirtos Komisijos nariai toliau ėjo pareigas po 2009 m. spalio 31 d., kol bus užbaigtas naujos sudėties Komisijos paskyrimo procesas, vadovaujantis Europos Sąjungos sutarties, su pakeitimais, padarytais Lisabonos sutartimi, nuostatomis.

               (2)

               Iki 2014 m. spalio 31 d. turi būti paskirta naujos sudėties Komisija, kurią sudarytų po vieną kiekvienos valstybės narės pilietį, įskaitant pirmininką ir Sąjungos vyriausiąjį įgaliotinį užsienio reikalams ir saugumo politikai.

               (3)

               Europos Vadovų Taryba kandidatu į Komisijos pirmininkus Europos Parlamentui pasiūlė José Manuel DURÃO BARROSO, ir Europos Parlamentas išrinko šį kandidatą.

               (4)

               Vadovaujantis Europos Sąjungos sutarties 18 straipsnio 1 dalimi, Europos Vadovų Taryba, gavusi Komisijos pirmininko sutikimą, paskiria Sąjungos vyriausiąjį įgaliotinį užsienio reikalams ir saugumo politikai.

               (5)

               Taryba bendru sutarimu su išrinktuoju Komisijos pirmininku patvirtina sąrašą kitų asmenų, kuriuos ji siūlo skirti Komisijos nariais iki 2014 m. spalio 31 d.

               (6)

               Vadovaujantis Europos Sąjungos sutarties 17 straipsnio 7 dalies trečia pastraipa, pirmininką, Sąjungos vyriausiąjį įgaliotinį užsienio reikalams ir saugumo politikai ir kitus Komisijos narius kolektyviai balsuodamas tvirtina Europos Parlamentas,

         PRIĖMĖ ŠĮ SPRENDIMĄ:
   1 straipsnis
   Taryba, bendru sutarimu su išrinktuoju Komisijos pirmininku José Manuel DURÃO BARROSO, siūlo Europos Komisijos nariais iki 2014 m. spalio 31 d. skirti šiuos asmenis:

               Joaquín ALMUNIA AMANN

               László ANDOR

               Michel BARNIER

               Dacian CIOLOȘ

               John DALLI

               Maria DAMANAKI

               Karel DE GUCHT

               Štefan FÜLE

               Máire GEOGHEGAN-QUINN

               Johannes HAHN

               Connie HEDEGAARD

               Rumiana JELEVA

               Siim KALLAS

               Neelie KROES

               Janusz LEWANDOWSKI

               Cecilia MALMSTRÖM

               Günther H. OETTINGER

               Andris PIEBALGS

               Janez POTOČNIK

               Viviane REDING

               Olli REHN

               Maroš ŠEFČOVIČ

               Algirdas Gediminas ŠEMETA

               Antonio TAJANI

               Androulla VASSILIOU

         2 straipsnis
   Šis sprendimas siunčiamas Europos Parlamentui.
   Jis skelbiamas Europos Sąjungos oficialiajame leidinyje.

      Priimta Briuselyje 2009 m. gruodžio 4 d.

            Tarybos vardu

            Pirmininkė

         E. BJÖRLING


29.8.2017

               LT

               Europos Sąjungos oficialusis leidinys

               C 285/207

         P7_TA(2014)0115
   Audito Rūmų nario skyrimas (Oskar HERICS, AT)
   2014 m. vasario 25 d. Europos Parlamento sprendimas dėl siūlymo skirti Oskarą Hericsą Audito Rūmų nariu (C7-0009/2014 – 2014/0802(NLE))
   (Konsultavimasis)
   (2017/C 285/32)

      Europos Parlamentas,

               —

               atsižvelgdamas į Sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C7-0009/2014),

               —

               atsižvelgdamas į Darbo tvarkos taisyklių 108 straipsnį,

               —

               atsižvelgdamas į Biudžeto kontrolės komiteto pranešimą (A7-0128/2014),

               A.

               kadangi Biudžeto kontrolės komitetas įvertino siūlomo kandidato kvalifikaciją, visų pirma atsižvelgdamas į Sutarties dėl Europos Sąjungos veikimo 286 straipsnio 1 dalyje nustatytus reikalavimus;

               B.

               kadangi per 2014 m. vasario 17 d. Biudžeto kontrolės komiteto posėdį buvo surengtas kandidato, kurį Taryba siūlo skirti Audito Rūmų nariu, klausymas;

               1.

               teikia teigiamą nuomonę dėl Tarybos pasiūlymo skirti Oskarą Hericsą Audito Rūmų nariu;

               2.

               paveda Pirmininkui perduoti šį sprendimą Tarybai ir susipažinti – Audito Rūmams, kitoms Europos Sąjungos institucijoms ir valstybių narių audito institucijoms.


title: 2012/556/ES: 2012 m. gegužės 10 d. Europos Parlamento sprendimas dėl Europos Sąjungos 2010 finansinių metų bendrojo biudžeto įvykdymo patvirtinimo, VI skirsnis – Europos ekonomikos ir socialinių reikalų komitetas

text:
17.10.2012

               LT

               Europos Sąjungos oficialusis leidinys

               L 286/109

         EUROPOS PARLAMENTO SPRENDIMAS
   2012 m. gegužės 10 d.
   dėl Europos Sąjungos 2010 finansinių metų bendrojo biudžeto įvykdymo patvirtinimo, VI skirsnis – Europos ekonomikos ir socialinių reikalų komitetas
   (2012/556/ES)
   EUROPOS PARLAMENTAS,

               —

               atsižvelgdamas į Europos Sąjungos 2010 finansinių metų bendrąjį biudžetą (1),

               —

               atsižvelgdamas į 2010 finansinių metų Europos Sąjungos metines ataskaitas (COM(2011) 473 – C7–0261/2011) (2),

               —

               atsižvelgdamas į Europos ekonomikos ir socialinių reikalų komiteto metinę 2010 m. atlikto vidaus audito ataskaitą biudžeto įvykdymą tvirtinančiai institucijai,

               —

               atsižvelgdamas į Audito Rūmų 2010 finansinių metų metinę biudžeto vykdymo ataskaitą kartu su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2010 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį, 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0092/2012),

               1.

               patvirtina Europos ekonomikos ir socialinių reikalų komiteto Generaliniam sekretoriui, kad Europos Sąjungos 2010 finansinių metų bendrasis biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 64, 2010 3 12.

      (2)  OL C 332, 2011 11 14, p. 1.

      (3)  OL C 326, 2011 11 10, p. 1.

      (4)  OL C 332, 2011 11 14, p. 134.

      (5)  OL L 248, 2002 9 16, p. 1.
    ---documentbreak---

               17.10.2012

               LT

               Europos Sąjungos oficialusis leidinys

               L 286/110

         EUROPOS PARLAMENTO REZOLIUCIJA
   2012 m. gegužės 10 d.
   su pastabomis, sudarančiomis neatskiriamą Europos Parlamento sprendimo dėl Europos Sąjungos 2010 finansinių metų bendrojo biudžeto įvykdymo patvirtinimo (VI skirsnis – Europos ekonomikos ir socialinių reikalų komitetas) dalį
   EUROPOS PARLAMENTAS,

               —

               atsižvelgdamas į Europos Sąjungos 2010 finansinių metų bendrąjį biudžetą (1),

               —

               atsižvelgdamas į 2010 finansinių metų Europos Sąjungos metines ataskaitas (COM(2011) 473 – C7–0261/2011) (2),

               —

               atsižvelgdamas į Europos ekonomikos ir socialinių reikalų komiteto metinę 2010 m. atlikto vidaus audito ataskaitą biudžeto įvykdymą tvirtinančiai institucijai,

               —

               atsižvelgdamas į Audito Rūmų 2010 finansinių metų metinę biudžeto vykdymo ataskaitą kartu su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2010 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį, 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0092/2012),

               1.

               pažymi, kad Europos ekonomikos ir socialinių reikalų komitetas (EESRK) 2010 m. turėjo iš viso 127 200 000 EUR įsipareigojimų asignavimų (2009 m. – 122 000 000 EUR) ir kad šių asignavimų panaudojimo lygis siekė 98 %, (2009 m. buvo 98 %); pabrėžia, kad EESRK biudžetas yra vien tik administracinis, 70 % jo lėšų išleidžiama padengti išlaidoms, susijusioms su institucijoje dirbančiais asmenimis, ir 30 % – išlaidoms, susijusioms su pastatais, kilnojamuoju turtu, įranga, ir įvairioms su veikla susijusioms išlaidoms;

               2.

               ragina EESRK kuo labiau apriboti savo biudžeto didinimą ateinančiais metais ir naują bei tęsiamą veiklą finansuoti visų pirma panaudojant sutaupytas lėšas;

               3.

               pakartoja savo 2011 m. gegužės 10 d. rezoliucijoje (6) dėl EESRK 2009 finansinių metų biudžeto įvykdymo patvirtinimo įrašytą raginimą skubiai atlikti išsamią visų veiklos sričių išlaidų peržiūrą, kad būtų užtikrintas visų išlaidų naudingumas, siekiant nustatyti sutaupytas lėšas, kurias panaudojus bus sumažinta našta biudžetui šiuo griežto taupymo laikotarpiu Sąjungoje;

               4.

               džiaugiasi, kad Audito Rūmai, atsižvelgdami į atlikto audito rezultatus, savo metinėje ataskaitoje daro išvadą, kad 2010 m. gruodžio 31 d. pasibaigusių metų mokėjimuose, susijusiuose su institucijų ir įstaigų administracinėmis ir kitomis išlaidomis, nėra reikšmingų klaidų; nustatyta, kad administracinių išlaidų sektoriuje labiausiai tikėtinas klaidų lygis paprastai buvo 0,4 % (7.9 ir 7.10 punktai);

               5.

               pabrėžia, kad savo 2010 m. metinėje ataskaitoje Audito Rūmai pateikė pastabų dėl kelionės išlaidų kompensavimo EESRK nariams ir dėl ribotos viešųjų pirkimų procedūros;

               6.

               džiaugdamasis pažymi, kad EESRK biuras 2011 m. gruodžio 6 d. nusprendė vykdyti narių išlaidų kompensavimo sistemos reformą, kurios tikslas, be kita ko, – kompensuoti transporto išlaidas remiantis tik realiomis išlaidomis ir dienpinigių bei transporto išmokas priderinti prie Parlamento išmokų, taip pat numatyti kompensuojamąsias išmokas už laiką, kurį nariai skiria savo pareigoms vykdyti, ir su tuo susijusių administracinių išlaidų kompensavimą, atsižvelgiant į tai, kad EESRK nariai negauna jokio atlyginimo ar pensijos iš Sąjungos biudžeto;

               7.

               ragina skubiai įgyvendinti minėtąjį 2011 m. gruodžio 6 d. sprendimą ir tikisi, kad tai bus padaryta;

               8.

               yra nustebęs dėl didelio EESRK narių skrydžių, dėl kurių pateiktos sąskaitos faktūros, skaičiaus 2010 m. ir dėl ilgų arba vidutinio ilgumo skrydžių atstumų (vidurkis 2 000 km); ragina EESRK pateikti išsamų visų skrydžių, dėl kurių 2010 m. pateiktos sąskaitos faktūros, sąrašą ir nurodyti išvykimo oro uostą, sustojimus kelyje, paskirties vietą, skrydžio trukmę ir išlaidas, kurios tenka Europos mokesčių mokėtojams;

               9.

               palankiai vertina tai, kad 2012 m. vasario 21 d. EESRK Biuro posėdyje padaryti pakeitimai dėl dalyvavimo patvirtinimo ir kompensavimo už dalyvavimą videokonferencijose atitinka Parlamento pasiūlymus (tvirtesnis EESRK biuro 2012 m. vasario 21 d. sprendimo dėl Komiteto narių ir patariamųjų komisijų deleguotųjų narių bei atitinkamai juos pavaduojančių narių patirtų išlaidų kompensavimo ir gautų išmokų 12 straipsnyje numatytos išmokos pagrindimas ir punkto, susijusio su videokonferencijomis, išbraukimas); nekantriai laukia EESRK ir Tarybos derybų rezultatų tam, kad būtų galima rasti galutinį ir patenkinamą visų šių klausimų, dėl kurių sprendžia Taryba, sprendimą;

               10.

               džiaugdamasis pažymi, kad EESRK biuras nusprendė skelbti narių finansinių interesų deklaracijas; su pasitenkinimu pažymi, kad šis sprendimas jau įgyvendinamas;

               11.

               džiaugiasi, kad neseniai EESRK nariai, ypač biudžeto grupės, kuri yra visapusiškai atsakinga tiek už biudžeto sudarymą, tiek už jo vykdymo priežiūrą, nariai, pradėjo labai domėtis finansiniais ir biudžeto reikalais; pageidauja, kad būtų sustiprintas EESRK narių bendradarbiavimas su Parlamento biudžeto kontrolės komitetu;

               12.

               džiaugiasi, kad abu komitetai (Regionų komitetas ir EESRK) pagaliau 2011 m. gruodžio 27 d. gavo EMAS (Europos Sąjungos aplinkosaugos vadybos ir audito sistemos) sertifikatą; norėtų kasmet būti informuojamas apie tai, kokia pažanga buvo planuojama ir (arba) padaryta siekiant toliau mažinti neigiamą komitetų veiklos poveikį aplinkai;

               13.

               džiaugiasi rezultatais, nurodytais susitarimo dėl Regionų komiteto ir EESRK administracinio bendradarbiavimo taikymo laikotarpio vidurio vertinimo ataskaitoje; ypač atkreipia dėmesį į tai, kad sukūrę bendras tarnybas abu komitetai sutaupė lėšų; norėtų, kad komitetai įgyvendintų rekomendacijas, susijusias su personalo sektoriumi (labiau suderintų taisykles), socialinėmis ir medicinos paslaugomis ir vidaus tarnybomis;

               14.

               siūlo labiau suderinti abiejų komitetų prioritetines biudžeto eilutes; mano, kad tai padėtų sutaupyti daugiau lėšų ir dar labiau sustiprintų tarpinstitucinį bendradarbiavimą;

               15.

               palankiai vertina 2012 m. balandžio 24 d. EESRK priimtą sprendimą organizuoti savo darbo vertinimą, kaip tai jau padarė Regionų komitetas (angl. CAF (7) – viešųjų tarnybų įsivertinimo modelis), atsižvelgiant į šioje rezoliucijoje pateikiamas rekomendacijas, kurias 2012 m. kovo 27 d. patvirtino Biudžeto kontrolės komitetas;

               16.

               taip pat džiaugdamasis pažymi, kad EESRK deramai atsižvelgė į Audito Rūmų pastabas ir kad priminimai apie svarbius dalykus, kurių reikia laikytis vykdant viešųjų pirkimų procedūras, buvo išsiųsti visiems perįgaliotiems leidimus suteikiantiems pareigūnams; be to, atkreipia dėmesį į tai, kad EESRK imsis dar daugiau priemonių siekdamas užtikrinti, kad vertinimo komitetuose būtų reikiamos viešųjų pirkimų patirties turinčių asmenų;

               17.

               ragina EESRK pagerinti vidaus audito tarnybos veiklos santraukos kokybę, kad Parlamentas galėtų įvertinti EESRK naudojamas stebėsenos ir kontrolės sistemas; primygtinai reikalauja, kad santrauka būtų informatyvi ir dalykiška; ragina EESRK nedelsiant nusiųsti naują jos redakciją kompetentingam Parlamento komitetui;

               18.

               mano, kad metinės veiklos ataskaitos D priedas, kuriame nurodomi veiklos ir rezultatyvumo rodikliai, yra labai naudingas; yra susirūpinęs dėl to, kad atšaukta 12,3 % pareikalautų vertimo žodžiu paslaugų, kurios sudarė 913 344 EUR sąnaudų; pageidautų, kad jį informuotų apie skubias priemones, kurių imtasi siekiant išspręsti šią problemą;

               19.

               ragina užtikrinti geresnį finansinį planavimą ir biudžeto valdymą, kad ateityje būtų išvengta panašios padėties;

               20.

               tikisi, kad ateityje į metinę veiklos ataskaitą bus įtraukiama lentelė, kurioje bus pateikiami išsamūs duomenys apie visus turimus EESRK žmogiškuosius išteklius ir kurioje šie duomenys bus pateikiami pagal kategoriją, pareigų lygį, lytį, dalyvavimą kvalifikacijos kėlimo kursuose ir pilietybę;

               21.

               pakartoja savo prašymą ombudsmenui, kad jis praneštų Biudžeto kontrolės komitetui tyrimų, susijusių su darbuotojų paaukštinimu, rezultatus;

               22.

               ragina prie atitinkamų bylų pridėti visas EESRK parengtas nuomones.

      (1)  OL L 64, 2010 3 12.

      (2)  OL C 332, 2011 11 14, p. 1.

      (3)  OL C 326, 2011 11 10, p. 1.

      (4)  OL C 332, 2011 11 14, p. 134.

      (5)  OL L 248, 2002 9 16, p. 1.

      (6)  OL L 250, 2011 9 27, p. 98.

      (7)  Bendro vertinimo sistema (angl. Common Assessment Framework), Europos viešojo administravimo institutas, Mastrichtas, 2006 m.


title: 2005/462/EB: 2005 m. birželio 13 d. Tarybos sprendimas, dėl Vokietijos atstovo paskyrimo Regionų komiteto pakaitiniu nariu

text:
24.6.2005

               LT

               Europos Sąjungos oficialusis leidinys

               L 164/49

      TARYBOS SPRENDIMAS

   2005 m. birželio 13 d.
   dėl Vokietijos atstovo paskyrimo Regionų komiteto pakaitiniu nariu
   (2005/462/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Vokietijos Vyriausybės pasiūlymą,
   kadangi:

               (1)

               2002 m. sausio 22 d. Taryba priėmė Sprendimą 2002/60/EB dėl Regionų komiteto narių ir pakaitinių narių paskyrimo laikotarpiui nuo 2002 m. sausio 26 d. iki 2006 m. sausio 25 d. (1)

               (2)

               Dėl Karsten NEUMANN atsistatydinimo, apie kurį Tarybai buvo pranešta 2004 m. gruodžio 21 d., tapo laisva Regionų komiteto pakaitinio nario vieta,

         NUSPRENDĖ:
   1 straipsnis
   Barbara BORCHARDT, Mitglied des Landtags Mecklenburg-Vorpommern (Meklenburgo-Vakarų Pomeranijos Parlamento narė), skiriama Regionų komiteto pakaitine nare likusiam kadencijos laikui, t. y. iki 2006 m. sausio 25 d.
   2 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja jo priėmimo dieną.

      Priimta Liuksemburge, 2005 m. birželio 13 d.

            Tarybos vardu

            Pirmininkas

         J. ASSELBORN

      (1)  OL L 24, 2002 1 26, p. 38.